“Bugatti” нега Гиннес рекордлар китобига киритилган? — Teletype\n“Bugatti” нега Гиннес рекордлар китобига киритилган?\n“Bugatti”  — бу пойгага мослаштирилган ва ҳашаматли автомобиллар ишлаб чиқарадиган француз компанияси. Эксклюзив “Bugatti” автоуловлари кўргазмаларда ҳар доим алоҳида ўрин тутади. Бир вақтлар компания асосчиси автомобилсозлик саноатига олиб кирган янгиликлари билан жамоатчиликни шу қадар ҳайратда қолдирган эдики, шу кунгача унинг муваффақиятини ҳеч ким такрорлай олгани йўқ.\n“Bugatti”га 1909 йилда муҳандис ва рассом Этторе Бугатти томонидан асос солинган. Илғор технологияларни кенг оммалаштириш даврида “Bugatti” максимал даражада механик самарадорликни ошириш йўлини танлади. Изланишлар натижасида бозорга 100 км/соат тезликни оширишга қодир бўлган автомобиллар кира бошлади. Шундай қилиб, компаниянинг бош муҳандиси Эрнест Фредерик таклиф этган “Type 13" 1911 йил июль ойининг охирида “French Grand Prix”  (автопойга бўйича Формула-1 Жаҳон чемпионати босқичларидан бири )да иккинчи ўринни эгаллади. Аслида бу машина Биринчи жаҳон уруши арафасида бренднинг энг катта ютуғи эди.\n1920-йилларда автомашинанинг “Type 35 GP” тури француз брендини бутун дунёга машҳур қилди. Унинг иштирокида автопойгаларда бир ярим мингдан ортиқ ғалаба кубоги қўлга киритилди ва ҳатто “French Grand Prix”нинг энг муваффақиятли модели деб тан олинди. Бу эса янги “Bugatti” автомашиналарига бўлган талабни янада оширди.\nУшбу машинада ҳамма нарса битта мақсадга — юқори тезликка хизмат қилди. Модель магистраль йўлларда жуда яхши юриши билан характерланади ва ўзига хос техник нафислиги билан ажралиб туради. Ўша даврнинг яна бир муваффақиятли спорт автомобили 1922 йилда чиқарилган “Bugattiʼs Morris Cowley” лақабли “Type 40”  версияси эди.\n“Bugatti” автомобилларини техник жиҳатдан такомиллаштиришнинг яна бир босқичи маҳсули сифатида 1927 йилда “Type 41” чиқарилди. Автомобиль шаҳарда ва магистраль йўлларда юқори тезкорлиги билан ажаблантирарди. Мисли кўрилмаган даражада ишлов берилган ғилдираклар ҳақиқий санъат асарига ўхшарди.\n“Bugatti” учун спортдаги асосий ютуқ 24 соатлик “Le MANs” пойгасида 30-йилларда ишлаб чиқарилган иккита машинанинг дебюти билан боғлиқ эди. “Type 40” турига хос дизайн асосида яратилган автомашиналар пойгада барчанинг диққатини тортди.\nКейинги йил бренд учун янада самаралироқ бўлди: “Type 50” тури чиқди, бу 24 соатлик пойга мусобақасидан мутлақо фарқ қилди. Бошқа ишлаб чиқарувчилар фақат кучли двигателларга эътибор қаратган бўлса, “Bugatti” аллақачон 5 литрлик 8 цилиндрли двигателга ва 250 от кучига эга, мутлақо эксклюзив спорт автоуловни тақдим этди.\nБундай ютуқларга қарамай, кейинги олти йил “Bugatti” учун муваффақиятсиз бўлди. Бир қатор омадсизликлардан сўнг 24 соатлик Le MANs” пойгасида “Type 57” ғалаба чизиғини босиб ўтди.\nЎша йилларнинг энг замонавий ҳашаматли автомобили “Mini-Royale” эди. Кейинчалик Этторе Бугаттининг ўғли Жан Бугатти бошчилигида “Type 57” типидаги “Bugatti Atlantic” машинаси ишлаб чиқарилди. Бир неча йиллар давомида ушбу модель компаниянинг барча каталогларига киритилди. Шунга қарамай, машина уч нусхадан кам тиражда сотилди. Бу фантазия каби туюлиши мумкин, аммо ҳар бир эксклюзив “Bugatti Type 57SC” бугунги кунгача сақланиб қолди!\n1939 йилда компания асосчиси вафотидан сўнг ва Иккинчи Жаҳон уруши даврида “Bugatti” спорт соҳасидаги карьерасини деярли тўхтатди. Аммо Этторе Бугатти номи “Le MANs” пойга йилномасида олтин ҳарфлар билан ёзиб қўйилган.\nУрушдан кейин жаҳон бозорида ҳашаматли машиналарга талаб ошди ва бу “Bugatti” учун молиявий ҳалокатга олиб келди. Фақат 1947 йилда компания Париж автосалонида “Type73” моделини тақдим этди, у ўртача 1,5 литрли 4 цилиндрли двигателга эга эди. Аммо Этторе Бугаттининг ўлимидан сўнг унинг оиласи ишлаб чиқаришдаги ўзига хос анъанани давом эттира олмади. “Bugatti” 1950 йилда бир нечта “Type 101” турларини ишлаб чиқарган бўлсада, “Type 57" га ўхшаб қолаверди ва бозорда бошқа транспорт воситалари билан рақобатлаша олмади. Автомобиль унчалик қизиқ бўлмаган дизайни ва эскирган техник ечимларга эга эди. Бу эса “Bugatti”  компаниясининг «қуёши ботиши» эди.\nБренднинг қайта туғилиши 80-йилларнинг охирига тўғри келади. Шундан бошлаб "Bugatti”  яна ўз номини шарафлай бошлайди. Бу йиллар давомида суперкарлар соатига 222 км тезлик тўсиғини енгиб ўтишдаги чемпионлик учун курашаётган эди. “Bugatti” ноёб “EB110” русумли автомобилни ишлаб чиқарди.\nМуваффақиятнинг энг шиддатлиси 1993 йилда Женева автосалонида тақдим этилган, “Bugatti EB110” платформасига асосланган «ЕВ112» русумли автоулов билан боғлиқ.\n1999 йилда “Bugatti" бренди “VW Group” томонидан сотиб олинди. Шундан сўнг немис концерни Фабрицио Жуджаронинг энг яхши лойиҳаси бўлган «ЕВ118» шиша толали купесини ишлаб чиқишга киришди. Худди шу йили “Bugatti”  Женевага альюминий корпусли «ЕВ218» седани билан келади. Автомобиль “Audi – ASF” технологиясидан фойдаланди.\n“Bugatti” серияли ишлаб чиқаришни жонлантиришнинг навбатдаги босқичи 1999 йилда Франкфуртда тақдим этилган "EB 18/3 Chiron” прототипи билан давом этади. Машина машҳур пойгачи Луи Чирон шарафига “Chiron” префиксини олди. “Lamborghini Diablo VT”дан тўлиқ ғилдиракли платформани мерос қилиб олган суперкар автосалонда энг катта сенсация бўлди. Машина соатига 300 км тезликда ҳаракатланарди.\nБир ой ўтгач “Bugatti” Токио автосалонида пайдо бўлди. У ерда “VW Group” стенди остидаги “EB 18/4 Veyron” суперкарини намойиш этди. Бу сафар янгилик дизайни “Volkswagen”нинг ўзига хос дизайн марказида амалга оширилди ва бутун лойиҳани Хармут Варкусс бошқарди. Қизиғи шундаки, “Bugatti Veyron” конвейерга фақат 2006 йилнинг кузига қадар етиб боришга муваффақ бўлди!\n“Bugatti” суперкарларининг авлодлари турли номларда “Veyron” префикси билан бугунги кунгача ишлаб чиқарилмоқда. Автомобиль бир неча бор дунё бўйлаб энг кучли деб тан олинган ва ҳатто Гиннеснинг рекордлар китобига энг тез оммавий ишлаб чиқарилган йўл транспорт воситаси сифатида кирди.\n“Bugatti Veyron”  2000-йиллардаги суперкарлар тарихи билан узвий боғлиқдир. “Bugatti Galibier 16c” — бу “Bugatti”нинг сўнгги йирик лойиҳаси, унинг сотувга чиқарилиши бутун дунёда автомобиль ишқибозлари томонидан катта қизиқиш билан кутилган. Ушбу модель 2010 йили Женева автосалонида ғолиб бўлган. Тахминан бир миллион еврога тенг тўрт эшикли ва ҳашаматли седан максимал 350 км / соат тезликка эриша олади ва унинг серияли ишлаб чиқарилиши 2013-йил охирига қадар интиқлик билан кутилди.\nҲозирда компания бор кучини Bugatti "Chiron" ва унинг базасида яртилган автомобилларни ишлаб чиқарилишига йўналтирмоқда. 1500 от кучига эга "Chiron"нинг максимал тезлиги 420 км/соатни ташкил этади. 8.0 литр ҳажмли двигатель билан жиҳозланган автомобиль 100 км/соат тезликка 2,5 секундда чиқади.\nAugust 29, 2020, 18:35


Собиқ ЯТТ қачон банкрот деб топилади?\nС начала работы biznes-daily.uz 7 541 718\nГлавная "МЕНИНГ МУЛКИМ - ЧАСТНАЯ СОБСТВЕННОСТЬ" Собиқ ЯТТ қачон банкрот деб топилади?\nЮртимизнинг Фуқаролик кодекси ҳамда “Банкротлик тўғрисида”ги қонунига тегишли тузатишлар киритилди. Ҳужжат 2018 йил 1 январдан кучга кирди.\nУнда қайд этилганидек, энди якка тартибдаги тадбиркор (ЯТТ) мақомини йўқотган шахс ҳам банкрот деб топилиши мумкин. Илгари банкротлик таомили фақат юридик шахслар ва ўз фаолиятини амалга ошираётган, яъни ушбу мақомга эга бўлган ЯТТга нисбатан қўлланилар эди.\nРўйхатга олувчи орган томонидан жисмоний шахс – тадбиркорлик субъектининг фаолияти тўхтатилганлиги тўғрисидаги қайд тегишли давлат реестрига киритилган пайтдан бошлаб ЯТТ мақоми йўқотилади.\nИнобатга олиш лозим бўлган жиҳатлар:\n– фақат пул мажбуриятлари ва мажбурий тўловлар бўйича мажбуриятлар унинг аввалги тадбиркорлик фаолиятидан келиб чиқадиган бўлса, фуқаро банкрот деб эълон қилиниши мумкин. Бироқ ҳаёти ёки соғлиғига етказилган зарарнинг ўрнини қоплаш, алимент ундириш тўғрисидаги талаблар ёки бошқа шахсий хусусиятдаги талаблар банкротлик учун сабаб бўла олмайди. Кредиторлар қарздорга мазкур талабларни банкротлик таомили жараёнида ҳам, у тугаганидан кейин ҳам қўйишга ҳақли.\n– банкротлик тўғрисидаги иш, агар қарздорга нисбатан жами талаблар энг кам иш ҳақининг камида 30 каррасини ташкил этиб, тегишли мажбуриятлар юзага келган кундан эътиборан 3 ой мобайнида у томонидан ижро этилмаётган бўлса, иқтисодий суд томонидан қўзғатилади.\n– қарздорларнинг мазкур тоифаси учун банкрот ЯТТларга нисбатан қонунчиликда кўзда тутилган кафолатлар амал қилади. Хусусан, тугатиш массасига қарздорнинг мулкида бўлган ва у ёки унинг оиласи доимий истиқомат қиладиган (алоҳида истиснолардан ташқари) ягона турар жой (квартира) ҳамда рўйхат бўйича қатор ашёлар киритилмайди.\n– суднинг қарздорни банкрот деб топиш бўйича қарорини ижро этиш чоғида фақат унинг аввалги тадбиркорлик фаолияти ҳисобидан сотиб олинган мол-мулки реализация қилинади. Мол-мулкнинг шу жумлага мансублигини иқтисодий суд белгилайди.


Шамоллашни аломатлари даволаш – Пазанда\nГлавная / Жамият / Шамоллашни аломатлари даволаш\nBarno Mir 2 weeks ago\tЖамият, Саломатлик Comments Off on Шамоллашни аломатлари даволаш 21 Показы\nшамоллашнинг белгилари ва босқичлари\nшамоллаш- бу юқори нафас йўлларининг юқумли касалликлари гуруҳи бўлиб, улар ҳудди шундай намоён бўлади, уларнинг қўзғатувчилари пневмотроп вируслардир. Совуқ, ташқи зарарсизлиги билан, бази ҳолларда жиддий асоратларга олиб келиши мумкин. Касалликнинг биринчи аниқ белгилари вирус инфексиясидан кейин бир -икки кун ичида пайдо бўлади. Совуққонлик қуйидаги аломатлар билан тавсифланади:\nтомоқдаги оғриқ ва шиш;\nинтоксикасиядан келиб чиққан бўғим ва мушак оғриғи\nшамоллашнинг биринчи белгилари одатда буруннинг оқиши ва томоқ оғриғидир. Оддий шамоллаш (орви) уч босқичда содир бўлади:\nСҲамоллашнинг бошланиши: Касалликнинг дастлабки босқичида вирус юқори нафас йўлларининг шиллиқ қаватида фаол равишда кўпаяди, бу еса маҳаллий тирнаш кҳусусияти ва мукуснинг фаол секресиясини (бурун оқиши, томоқ оғриғи, қуруқ йўтал) келтириб чиқаради. СҲунингдек, совуқ бошланганда бутун организмнинг интоксикасияси пайдо бўлади ва ўсишни бошлайди.\nКасалликнинг юқори даражаси: совуқнинг бу босқичида вирус қонга киради, бу иситмани ва умумий интоксикасия аломатларини келтириб чиқаради. СҲу билан бирга, совуққонлик қўзғатувчисига ўзига кҳос антикорларни ишлаб чиқариш кўпайиб бормоқда, бунинг натижасида организмда қўзғатувчининг фаоллиги ва консентрасияси сезиларли даражада камаяди.\nОкҳирги босқич: вирус деярли бутунлай вайрон бўлади, совуқ қайтади ва юқори нафас йўлларининг зарарланган епителиясини тиклаш бошланади.\nНафас олиш йўллари вируслари (шу жумладан грипп вируси) касалликнинг бошланишида, нафас йўлларининг епителийсида фаол кўпайганда, енг ҳимоясиз бўлади. Айнан шу даврда антивирал терапияни ўз вақтида тайинлаш АРВИ ва шамоллашни даволашда сезиларли натижаларга еришишга ёрдам беради. Кҳусусан, вирусга қарши курашиш учун иммуностимуляторлар, интерферон препаратлари ва интерферон индукторларидан фойдаланиш мумкин. Гриппни даволашда ишлатиладиган ремантадин дориси организмга шамоллашни келтириб чиқарадиган бошқа нафас йўллари вируслари билан курашишга ёрдам беради.\nСҲамоллашнинг даволашни бошланиши шифокорга ташриф ёки шифокорнинг уйга чақируви билан бирга бўлиши керак. Ўткир респиратор вирусли инфексиялар ва шамоллаш билан, дори -дармонларни тўғри танлаш муҳим, бунинг учун жавобгарликни даволовчи шифокор ўз зиммасига олади.\nВужудга антивирал препаратлар ёрдамида АРВИ қўзғатувчиси билан курашса, совуқ аломатлари беморни қийнашда давом етади. Макҳсус симптоматик дорилар совуқ аломатларини енгишга ёрдам беради. Тана ҳароратини йенгиллаштириш, интоксикасия аломатларини (бош оғриғи, мушаклардаги оғриқлар) ва томоқ оғриғини камайтириш учун парасетамол кўрсатилади. Совуқ билан бурун шиллиқ қаватининг шишишини камайтириш учун вазоконстрикторлардан фойдаланилади, совуқ пайтида кўп миқдорда лакримасияни йўқ қилади ва бурун бўшлиғидан мукус ажратилади, антигистамин тасирига ега дорилар буюрилади.\nСҲамоллашни ва унинг аломатларини йенгиш учун антивирал компонентни ҳам, симптоматик тасир кўрсатадиган моддаларни ҳам ўз ичига олган бирлашган воситалар мавжуд. Бу дорилардан бири Анвимакҳ. СҲамоллашни даволаш воситаси қуйидагиларни ўз ичига олади:\nРемантадин организмга умумий шамоллашнинг қўзғатувчиси билан курашишга ёрдам берса, парасетамол тана ҳароратини пасайтиради ва бош оғриғини енгиллаштиради, лоратадин кўзлар ва бурун тиқилишини, рутозид еса қон томирлари деворларини ҳимоя қилади. Бутун совуқ пайтида аскорбин кислотаси бемор танасига тоник ва антиоксидант тасир кўрсатади. Натижада, препарат нафақат ўткир респиратор вирусли инфексиялар аломатларини йўқ қилади, балки умумий совуқнинг қўзғатувчиси билан ҳам курашади. Совуқнинг биринчи белгисида сиз (шифокор билан маслаҳатлашганидан кейин) ушбу комбинасияланган воситага мурожаат қилишингиз керак.\nЗамонавий дорилар бозори шамоллаш ва ўткир респиратор вирусли инфексияларга қарши мустақил курашиш учун катта имкониятлар очса -да, бу касалликларни даволаш шифокор назорати остида амалга оширилиши керак. Ҳар доим ҳеч қандай контрендикасияни ҳисобга олмаслик кҳавфи мавжуд бўлганлиги сабабли, мутакҳассис совуқни нотўғри даволашдан қочишга ёрдам беради.\nПред. Она ҳақида шеърлар тӯплами скачать\nСледующая Исломий исмлар узбек тилида


Чорасизликдан йиғлаётган грециялик пенсионернинг тарихи интернет фойдаланувчиларнинг юракларини эзди\n00:41 / 06.07.2015\nЧорасизликдан йиғлаётган грециялик пенсионер Йоргос Чатцифотиадиснинг фотосурати интернетни жунбушга келтирди. Бу суратни “Франс пресс” ахборот агентлиги мухбири суратга олган.\nГрециялик 77 ёшли пенсионер рафиқасининг пенсия пулини (120 евро) ечиб олиш мақсадида Салоники шаҳридаги бир нечта банкларда навбатда туришга мажбур бўлди. Бироқ ҳамма ерда рад жавобини олди. Тўртинчи марта у ерга йиқилиб, чорасизликдан йиғлаб юборди.\nҚария агентликка берган интервьюсида “ўзининг давлатини бундай чорасиз ҳолда кўришга мадори қолмаганини” айтган.\n“Мен юртдошларим нон сотиб олиш учун бир неча цент сўраб тиланчилик қилиб юришганини кўрмоқдаман. Мен борган сари ўз жонига қасд қилишлар сони кўпайиб бораётганининг гувоҳи бўлмоқдаман. Мен жуда таъсирчан одамман. Мен ўз юртимни бундай ҳолатда кўришга мадорим йўқ”, деб айтмоқда қария.\nЧатцифотиадиснинг айтишича, у рафиқаси билан мамлакатнинг шимолий қисмидаги кўпчилик каби Германияда бир неча йил кўмир шахтасида, сўнгра заводда “ўлиб-қутулиб” ишлаган.\nУнинг айтишича, Греция ва Германия хатога йўл қўйган, бироқ бунинг чорасини топиш керак.\nҚария унинг уйидан 80 км узоқликда жойлашган сайлов участкасига боришга пули йўқлигини айтган.\nГреция ҳукумати 1 июлдан дефолт ва мамлакатнинг евроҳудуддан чиқишидан хавфсираб банкларни ёпиб қўйди. Бироқ 1 июль куни пенсионерлар 120 евролик лимит билан пул ечиб олишлари учун бир нечта банкларга очилишга рухсат берилган.\nБундан хабар топган интернет фойдаланувчилар қариянинг тақдирига ўз муносабатларини билдирдилар.\n“Бунга ўхшаш воқеалар юракни эзиб юборади”, деб айтмоқда интернет фойдаланувчиларидан бири.\n“Иккита жаҳон уруши якунлай олмаган ишни, иқтисодий уруш якунламоқда...”, деб ёзмоқда яна бир фойдаланувчи.\n“Биз Йоргос Чатцифотиадис учун пул йиғиб беришимиз мумкинми? У бутун умри тинмай ишлагандан кейин, пенсиясини ололмаётгани адолатдан эмас”, деб қарияга пул йиғиб бериш таклифи билан чиқди Twitter Kelly лақабли фойдаланувчи.\n“Йиғлаётган пенсионер Йоргос Чатцифотиадис рўй бераётган грек фожиасининг юзига айланди”, деб ёзмоқда David O’Sullivan лақабли фойдаланувчи.\n“Йоргос Чатцифотиадисга ўхшаган яна қанча одам референдумда қатнаша олмайди?”, деб сўрамоқда Gavin Lumsden.


Капитал бозорини ривожлантириш агентлигининг вилоят ҳудудий бошқармаси нечта акциядорлик жамиятини рўйхатга олган? » Жиззах вилояти ҳокимлиги расмий ахборот сайти\nЖиззах вилояти ҳокимлиги » Янгиликлар » Капитал бозорини ривожлантириш агентлигининг вилоят ҳудудий бошқармаси нечта акциядорлик жамиятини рўйхатга олган?\nКапитал бозорини ривожлантириш агентлигининг вилоят ҳудудий бошқармаси нечта акциядорлик жамиятини рўйхатга олган?\nМамлакатимизда амалга оширилаётган иқтисодий ислоҳотларда акциядорлик жамиятларининг ташкил этилиши ва корхонани бошқаришнинг янги кўриниши — корпоратив бошқарувнинг йўлга қўйилиши муҳим аҳамият касб этмоқда.\nЎтган давр мобайнида Капитал бозорини ривожлантириш агентлигининг вилоят ҳудудий бошқармаси томонидан мазкур соҳани янада такомиллаштиришга йўналтирилган устувор вазифа ва мақсадларни бажариш борасида бирмунча ишлар қилинди. Бугунги кунда бошқарма томонидан рўйхатга олинган 17 та акциядорлик жамияти мавжуд. Улар томонидан чиқарилган акцияларнинг умумий миқдори 348 151 108 580 сўмдан иборат бўлиб, акциядорларга ҳисобланган дивиденд маблағларининг тўланиши мунтазам равишда мониторинг қилиб борилмоқда.\nКорпоратив ахборот ягона портали (www.openinfo.uz) сайтига киритилган 2019 йил 4-чорак ҳисоботлари (710-сатри) таҳлил қилинганда, акциядорлик жамиятлари томонидан 01.01.2020 йил ҳолатига жами дивиденддан қарздорлик 814 589 220 сўмни ташкил қилган.\nЎтган йил давомида акциядорлардан 6 та мурожаат келиб тушди. Бошқарма томонидан кўрилган чоралар натижасида 94 155 255 сўмлик дивидендлар акциядорларга тўлаб берилди.\nДивидендларни ўз вақтида тўлаб бермаслик сабабларидан бири жамиятнинг ҳисоб варағида эркин пулнинг мавжуд эмаслигидир. Мисол учун, “Ўзпахтасаноат” акциядорлик жамияти тизимидаги корхоналарда дивидендга тўлаш учун маблағ ажратилмаган. Шунингдек, жамиятларнинг акциядорлар реестрида тегишли маълумотлар янгиланмаганлиги, электрон почталари кўрсатилмаганлиги тўлов реквизитларини аниқлашда муаммо туғдираётганлигини ҳам таъкидлаш лозим. Шу сабабли акциядорлар маълумотларни янгилашларини сўраб, акциялари сақланаётган инвестиция воситачиларига мурожаат қилишлари сўралади.\nКўпчилик акциядорлар дивидендлар, жамиятнинг молиявий кўрсаткичлари тўғрисидаги маълумотга эга эмас. Шунинг учун акциядорлардан қонунчиликда белгиланган ҳуқуқларидан фойдаланиб, жамият бошқарувида фаол иштирок этиш, акциядорларнинг умумий йиғилишларида қатнашиш, жамиятга тегишли очиқ маълумотлар билан қизиқиб боришлари талаб этилади.\nАкциядорлар акциядорлик жамиятлари тўғрисидаги маълумотлар билан корпоратив ахборот ягона портали — www.openinfo.uz ва акциядорлик жамиятларининг ўз расмий веб-сайтлари орқали ҳам танишишлари мумкин.\nАкциядорлар ва инвесторларнинг ҳуқуқлари ва қонуний манфаатларини ҳимоя қилиш бошқармамизнинг асосий вазифасидир. Акциядорлар дивидендларини олишда юзага келаётган муаммолар ва бошқа ҳуқуқларининг бузилиши юзасидан мурожаат қилишларини сўраймиз.\nвилоят ҳудудий бошқармасининг бошлиғи\n“Жиззах пластмасса” акциядорлик жамияти Низом капиталининг 25 фоизигача бўлган миқдорда IPO усулида қўшимча акциялар чиқарди


ЭКСКЛЮЗИВ ВИДЕО: Хитойликлар аллақачон ўралувчи экранли смартфонни ишлатиб кўрсатишди! - Terabayt.Uz\nБир қатор смартфонсозлар қайишқоқ экранли буклама смартфонлар устида ишлаб, маълум ютуқларга ҳам эришишга улгуришди. Аммо ҳатто етакчи компаниянинг шундай «инқилобий» қурилмаси ҳам яхши чиққани йўқ.\nЎҚИНГ: Яна бўлмади: Samsung Galaxy Fold учун олинган буюртмаларни бекор қилишмоқда\nХитойлик таниқли дисплейсоз – BOE Technology компанияси эса янада илгарилаб кетди. Яқинда бўлиб ўтган SID Display Week 2019 кўргазмасида у ўзининг сўнгги ишланмаларини намойиш этди. Улар орасида экрани трубача шаклида ўралувчи смартфон прототипи алоҳида эътиборга лойиқ.\nДиагоналига 12,3 дюймлик мазкур дисплейни икки томонидаги модуллар ёрдамида «ёйиш» ва «ўраб қўйиш» мумкин. Тўғри, у ҳали якуний смартфон даражасига келтирилмаган, мазкур намунанинг экрани ҳатто сенсорли ҳам эмас. Аммо келажакда бу функцияни қўшиш кўзда тутилган.\nДисплейи ўраб қўйилган ҳолатида мазкур прототип ихчам планшетга кўпроқ ўхшаса-да, BOE уни «телефон» деяпти. Бундай экран кейинги авлод смартфонларида қўлланиши мумкин.\nЎҚИНГ: Huawei буклама смартфонида қўлланувчи дисплейни BOE «жонли» видеода ишлатиб кўрсатди!\nМана, BOE компаниясининг шу ва бошқа айрим янги маҳсулотларини видеода кўрамиз:\nШунингдек, кўргазмада мазкур дисплейсоз бошқа ишланмаларини ҳам намойиш қилган. Улар орасида 7,7 дюймлик буклама смартфон, ҳар хил (шу жумладан, автомобиллар учун ҳам) қайишқоқ дисплейлар, тўлдирилган борлиқ қурилмалари учун 3,5 дюймлик 8K экран ҳам мавжуд.\nЎҚИНГ: CES 2019: LG дунёдаги илк ўралувчи «ақлли» телевизорни тақдим қилди!\n#смартфонлар #янги технологиялар #BOE #ўрама дисплей #BOE Technology


Президент камбағалликни камайтириш дастурини ишлаб чиқишни таклиф қилди | Qalampir.uz\nПрезидент камбағалликни камайтириш дастурини ишлаб чиқишни таклиф қилди\nЖамият\t24 Январь 13:04 3611\nЎзбекистон 4-5 млн одам кам таъминланган. Бу турли ҳисоб-китобларга кўра, умумий аҳолининг 12-15 фоизига тенг. Бу масала ҳақида Ўзбекистон Президенти Шавкат Мирзиёев Олий Мажлис палаталарига мурожаати вақтида айтиб ўтди.\n“Аҳоли фаровонлигини яхшилаш ва унинг ижтимоий ҳимоясини кучайтириш биз учун бош вазифалардан бири бўлиб қолади. Ҳудудларда, айниқса, қишлоқларда аҳолининг аксарият қисми етарли даромад манбаига эга эмаслиги ҳеч кимга сир эмас. Энди буни яшириб юришга ҳаққимиз йўқ, очиқча айтишиз керак. Ҳар қандай мамлакатда бўлгани каби бизда ҳам кам таъминланган аҳоли қатлами мавжуд. Турли ҳисоб-китобларга кўра, улар тахминан аҳолининг 12-15 фоизини ташкил этади. Аниқ рақамларга тўхталсак, гап 4-5 млн аҳоли ҳақида кетяпти”, дейди Шавкат Мирзиёев.\nПрезидент барча вазир, ҳокимл ва депутатлар етарли даромадга эга бўлмаган қатламга алоҳида эътибор қаратмаса, кўп ўринларда кўзбўямачилик, баландпарвоз гаплар билан масалалар қолиб кетаётганини таъкилади.\n“Баъзи одамлар ижтимоий нафақа ва ёрдам пулини тўлаш ёки улар миқдорини ошириш орқали ушбу муаммони ҳал қилиш мумкин деб ўйлайди. Бу бир томонлама ёндашув бўлиб, муаммони ечиш имконини бермайди”, деб айтиб ўтди.\nДавлат раҳбари инсоннинг ички қуввати ва салоҳиятини тўлиқ рўёбга чиқариш, янги иш ўринлари яратиш бўйича комплекс иқтисодий-ижтимоий сиёсатни амалга ошириш кераклигини таъкидлади. Президент шунинг учун Бирлашган Миллатлар Ташкилоти, Жаҳон банки ва бошқа халқаро ташкилотлар билан биргаликда биринчи марта камбағалчиликни камайтириш дастурини ишлаб чиқишни таклиф қилди.\n04 Июнь 09:08 55483\n04 Июнь 20:45 47513\n03 Июнь 11:21 43810\n03 Июнь 21:22 36765


15.11.2018 12:56 0 1215\nЖорий йилнинг 14 ноябрь кунидан Чирчиқ-Олмаота йўналишида халқаро автобус қатнови йўлга қўйилди. Ушбу йўналишда Ўзбекистон томондан ташувчи «Ўзавтотранс Сервис» УК, Қозоғистон томонидан эса ташувчи «Ўрда» фирмаси хизмат кўрсатади. Йўловчилар бугунги кунда энг замонавий ва бир қатор қулайликларга эга бўлган «VANHOL» автобусларда ўз манзилларига етказилади. Мазкур йўналиш масофаси 818,0 км. бўлиб, қатновга 16 соату 30 дақиқа вақт сарфланади. Йўлкира ҳақи ташувчилар томонидан Чирчиқдан Ушкунур автостанциясигача – 150 минг сўм. Ушкунурдан Чирчиқгача эса – 6 минг тенге қилиб белгиланди. Йўналишдаги қатнов «Туркистон» (Ўзбекистон), «Қазиғурт» (Қозоғистон) назорат ўтказиш масканлари орқали амалга оширилади.\nБугунги кунда Ўзбекистон автомобил таранспорти агентлиги томонидан халқаро автобус йўналишлари сони 11 тага етди. Шулардан 5 таси Қозоғистон Республикасига «Тошкент- Чимкент» (январь ойидан), «Тошкент- Олмаота» (апрель ойидан), «Тошкент-Қизилўрда» (июль ойидан), «Нукус-Ушкунур» (август ойидан), «Чирчиқ-Ушкунур» (14 ноябрдан) йўналишларида амалга оширилмоқда.\nҚирғизистон Республикасига 1 та «Тошкент-Бишкек» йўналишида жорий йилнинг май ойидан буён йўловчиларга хизмат кўрсатилмоқда.\nТожикистон Республикасига шу кунга қадар 4 та «Тошкент-Хўжанд» (май ойидан), «Термиз-Душанбе» (сентябрь ойидан), «Денов-Душанбе» (сентябрь ойидан), «Самарқанд-Панжикент» (сентябрь ойидан) йўналишлари очилди.\nРоссия Федерациясига 1та «Тошкент-Нижний Новгород» йўналишида сентябрь ойидан эътиборан қатновлар амалга оширилмоқда.\nавтобуслар қатнови чирчиқ-олмаота\nЖамият 14/09, 12:42


Apple бош акционери ҳам, ниҳоят, Samsung тугмачали телефонини ташлаб iPhone олди, лекин... - Terabayt.Uz\nДунёнинг энг бадавлат кишиларидан бири Уоррен Баффетт бўлиб, у Apple’нинг энг кўп – 5,6 фоиз акциясига эгалик қилади. Шунингдек, бу миллиардер бир вақтлари нақ Стив Жобс’ни Apple’даги ишидан бўшатгани билан ҳам машҳур!\n89 ёшли ушбу бизнесмен 87,5 миллиард долларлик сармояси билан Forbes рейтингида учинчи ўринда туради. Куни кеча CNSC телеканалига берган интервьюсида таъкидлашича, Уоррен Баффетт яқин-яқинларгача тугмачали телефон ишлатиб келган! Бу – 2010 йили тақдим этилган Samsung Haven русумли «раскладушка» бўлиб, қуйидагича кўринишга эга:\nУоррен Баффетт эндигина смартфон ишлата бошлагани ва бу – Apple’нинг ўн биринчи авлод айфони эканини айтган. Бироқ у қурилманинг моделига аниқлик киритмаган – бу iPhone 11, iPhone 11 Pro ёки iPhone 11 Pro Max бўлиши мумкин.\nЎҚИНГ: Трамп янги iPhone’ларнинг ноқулайлигини танқид қилиб Тим Кукка ёзди\nБаффетт бу айфонни ўзи харид қилмагани, балки совғага олганини ҳам таъкидлаган. Айтиш керакки, шу кунгача бир неча киши, шу жумладан Apple раҳбари Тим Кук ҳам унга турли iPhone’лар ҳадя этишган. 2018 йили Bloomberg TV каналида Кук ҳатто, миллиардер яшаётган Омахага учиб бориб, унинг тугмачали телефондан айфонга ўтиши учун шахсан ўзи техник хизмат кўрсатишга ҳам тайёр эканини айтган эди.\nШуниси ҳам борки, энг замонавий смартфонни ишлата бошлагани билан, Баффетт унинг биттагина функциясидан фойдаланишини тан олган. Яъни, дунёнинг энг бадавлат кишиларидан бири турли имкониятларга бой iPhone’ни фақатгина телефонда гаплашиш учун ишлатяпти!\nБаффетда яна iPad ҳам мавжуд бўлиб, ундан иккитагина мақсадда фойдаланади: компаниялар ҳақидаги янгиликларни ўқиш ҳамда акциялар котировкаларини кузатиб бориш. Қойилмисиз?\n#Apple #Apple iPhone #Samsung #смартфонлар #Стив Жобс #Тим Кук #уяли телефон #Apple iPhone 11 #Apple iPhone 11 Pro #Apple iPhone 11 Pro Max


Бугун футбол. "Қўқон-1912" - АГМК / CHAMPIONAT.asia\nБугун футбол. "Қўқон-1912" - АГМК\nТеглар : Қўқон-1912АГМКСуперлига 17-тур\nБугун Суперлиганинг 17-тур баҳсларига старт берилади. "Қўқон-1912" ўз майдонида АГМК билан куч синашади.\nТурнир жадвалига назар ташлайдиган бўлсак, "Қўқон-1912" 18 очко тўплаган ҳолда 8-ўринни эгаллаб турибди. АГМК ҳисобида эса 14 очко бор ва бу жамоа 11-ўринга тушиб қолган. Охирги ўриндаги "Нефтчи" билан АГМКни 7 очко ажратиб турибди.\nҲозирги пайтда иккала жамоанинг ҳам ишлари беш эмас. Хусусан қўқонликлар охирги бешта ўйиннинг фақат биттасида ғалабага эришиб, тўрт марта имкониятни бой беришди. АГМК эса охирги бешта ўйиндан тўрттасида мағлуб бўлган ҳолда бир марта дуранг ўйнади.\n"Қўқон-1912" бунгача ўз майдонида 8та учрашувда майдонга тушиб, шундан фақат учтасида ғалабага эришди. Жамоа ўз майдонида "Навбаҳор", "Бунёдкор" ва "Металлург" клубларидан устун келган. Яна бир факт шуки, қўқонликлар уйда "Локомотив" ва "Қизилқум"га қарши имкониятни бой берган ўйиндан сўнг бош ҳакамлар четлатилган.\nБир қарашда АГМКда муаммо йўқдек. Лекин натижалар ҳа деганда ижобий бўлавермагач, клуб раҳбарияти россиялик мураббий Виктор Кумиковни ишдан бўшатди. Шундан сўнг жамоани Бахтиёр Ашурматов қабул қилиб олди ва ҳозирча олмалиқликлар бу мураббий қўл остида ғалаба қозонишгани йўқ.\nАшурматов бошчилигидаги жамоа Суперлигада уч бор майдонга тушиб, битта ўйинда дурангга эришди ва икки бор мағлуб бўлди. Умуман олганда, АГМК охирги марта 11-турда сафарда "Металлург" устидан зафар қучиб қайтган.\nБиласизми? АГМК шу пайтгача мавсум бошидан бери фақат учта ўйинда ғалабага эришган. Жамоа сафарда "Нефтчи" ва "Металлург"ни мағлуб этиб қайтган бўлса, ўз майдонида "Локомотив"дан кичик ҳисобда устун келган.\nНазорат учрашуви. "Қўқон-1912" - "Шўртан" 3:3 ёхуд қўқонликлар сафида конголик футболчи 12


Хотин-қизлар қўмитасининг бозорларда бошланғич ташкилоти тузилиши бозорчи аёлларга керакми? Ана шу савол билан мавзу қаҳрамонларига мурожаат қилдик. Уларнинг аксарияти бозорга “маънавият олиб кириш” ғоясига қарши эмас, бироқ бозорда ундан ҳам муҳимрок муаммолар бор деб ҳисоблайди.\nХотин-қизлар қўмитасининг бошланғич ташкилотини бозорларда тузиш масаласи қизғин баҳсларга сабаб бўлди. Ушбу мавзу юзасидан ОАВ ҳамда ижтимоий тармоқларда блогерлар ва интернет фойдаланувчилари томонидан кўплаб фикрлар билдирилди. Togri.uz бозордаги сотувчи аёлларга микрофон тутди.\n“Аёлларни маърифатга чақириш доим керак”\nСўровда қатнашган аёлларнинг аксарияти бозорга маънавият олиб кириш ғоясига қарши эмас. Уларнинг таъкидлашича, маънавият хоналарида ўтказилган суҳбатлар аёлларни тарбияга чақиради, ҳалол бўлишга чорлайди ва ҳаттоки турли янгиликлардан хабардор қилади.\n“Маънавият бўлгани яхши, бироқ бозорда ундан ҳам муҳимроқ муаммолар бор”\nБозорчи аёллардан маънавиятга бўлган эҳтиёж ҳакида сўраганимизда, улар бозорда ундан-да муҳимрок муаммолар борлиги ҳақида гапиришди. “Бозорда маънавият хоналари бўлишига муносабатим ёмон эмас, лекин ундан кўра бизга свет ўтказиб беришсин, мана кўриб турибсиз, свет йўқ. Бизга алоҳида хона қилиб беришмасин, ундан кўра савдо қилиш учун шароитлар яратиб беришсин”, деди аёллардан бири.\nАйрим бозорчи аёллар кенгроқ муаммоларга эътибор қаратишди\nБиз суҳбатлашган айрим бозорчи аёллар янада кенгроқ муаммоларни тилга олишди. “Тоғли жойларга чиқишсин. Газ, свет йўқ. Болалар томи тешик мактабларда ўқишяпти. Бизга эмас, ўшаларга эътибор қилишсин”, дейди улар.\nКиритилди: 15:57 19.07.2019. Ўқилди: 1279 марта. Фикрлар сони: 0 та.


Жаҳон 22:43 / 10.12.2019 22804\nЛоран Бельгиянинг Остенд шаҳрида туғилган бўлиб, 6 ёшида юқори синфларга ўқишга қабул қилиниб, бир йилдан кейин ўқиш билан параллел равишда Амстердам университети тиббиёт марказида ишлай бошлаган. У 8 ёшида математика фанлари ихтисослиги бўйича ўрта таълимни битирганлик тўғрисидаги дипломни олган.\n2019 йил мартида болакай 9 ёшида Эйндховен университетининг электр техника факультетига ўқишга қабул қилинган ва одатдаги 3 йил ўрнига ярим йил ичида бакалавр ишини ёзишга муваффақ бўлган.\nЁш вундеркинд бакалавр дипломини 26 декабргача, яъни 10 ёшга тўлгунга қадар ҳимоя қилиши режалаштирилганди. Бу вазиятда у 10 ёшида Алабама университетининг битирувчиси бўлишга муваффақ бўлган Майкл Карнидан олий таълим муассасаси дипломининг энг ёш соҳиби номини тортиб оларди.\nБироқ охирги паллада университет раҳбарияти Лоран зўриқиши мумкинлиги сабабли туғилган кунигача ўқишни битириши нореал деган қарорга келиб, боланинг ота-онаси билан бу борада келишолмай қолган. “Лораннинг ота-онаси биз таклиф қилган ўқиш жадвалига рози бўлмади ва биз бундан афсусдамиз”, деб маълум қилган университет раҳбарияти.\nНатижада Лораннинг ота-онаси унинг ҳужжатларини университетдан олишга қарор қилган.\nЛораннинг ўзи эса инстаграмда университет раҳбарияти жамоатчиликни чалғитишга уринаётганини ёзган. “Университет матбуотда йил охиригача ўқишни битиришимни айтганди. Энди бўлса, бу 2020 йил ўрталарида юз беришини таъкидламоқда! Наҳотки Эйндховен университети барчани алдамоқчи бўлса?”, деб ёзган ёш вундеркинд.


Георгий Маргвелашвили Грузиядаги президентлик сайловларида етакчилик қилмоқда - www.Voydod.net\n3395459, rhinrichanmab, Жалил91, Dima_123-11, narkabulows4, EskiNishon, sicsconfrimab, 1997madrid\nГеоргий Маргвелашвили Грузиядаги президентлик сайловларида етакчилик қилмоқда\nГрузиядаги презиентлик сайловларида “Грузия орзуси” ҳукмронкоалициясининг номзоди Георгий Маргвелашвили етакчилик қилмоқда.\nДастлабки маълумотларга кўра, уовозларнинг 60 фоиздан ортиғини олишга муваффақ бўлган.\nМаргвелашвилининг энг яқинрақиби амалдаги Грузия президенти Михаил Саакашвили партиясининг (“Ягона миллий ҳаракат”) вакили ДавидБакрадзе овозларнинг 21,65 фоизига эга бўлган, дея хабар бради “Новости-Грузия”. Номзоди “Демократик ҳаракат– Ягона Грузия” партиясидан илгари сурилган Нино Буржанадзе сайловчиларнинг 10,14 фоиз овозини олган.\nҚайд этиб ўтамиз, Грузияда 3,5 миллиондан зиёд сайловчилар яшайди. Бу сафарги сайловлардақатнашиш 46,6 фоизни ташкил этган (1,6 миллион киши).\nГрузия Марказий сайлов қўмитасибутун мамлакат бўйлаб уч ярим минг сайлов участкасидаги маълумотларга ишлов берилганидан сўнг сайловларякунларини тақдим этади. Қандай натижа бўлишидан қатъий назар, энди республикада янги президент пайдобўлади. Бироқ Конституцияга мувофиқ асосий ваколатлар парламент ва ҳукуматга ўтади.


ЎЗ ЯҚИНЛАРИНГИЗГА ПУЛЛАРНИ ҲАР ХИЛ УСУЛЛАРДА ЖЎНАТИШИНГИЗ МУМКИН\n04.02.2021 Ўз яқинларингизга пулларни ҳар хил усулларда жўнатишингиз мумкин: пул ўтказмалари тизимидан фойдаланиш, пулларни картадан картага ўтказиш ёки Россиядан она шаҳрингизга қайтаётган танишларингиз орқали нақд пулларни бериб юбориш.\nЛекин бу ҳамма усуллар фақат пул бўлганидагина яхши.\nПул бўлмаганида эса Байбол ёрдам беради!\nБайбол – бу Россия Федерцаиясининг 13 та шаҳрида, шунингдек бутун Москва ва Ленинград областлари бўйича меҳнат қилаётган Ўзбекистон, Тожикистон ва Қирғизистондан Россияга келган мигрантлар учун тез қарзлардир.\nКеракли пул маблағига буюртмани қолдириш учун baibol.ru сайтига ёки https://tlgg.ru/MKKBaibol_bot телеграм-ботига киринг ва биз сизга қайта қўнғироқ қиламиз!\nҚийин вақтда сизнинг пул ўтказмангиз яқинларингизга ёрдам беради, Байболдан қарз эса – сизни қутқаради!


Марказий сайлов комиссияси партияларга президент сайловида иштирок этишга ижозат беришга қарор қилди - Уч илдиз\nby Тўлқин Эшбек · 23.09.2016\nЖорий йилнинг 23 сентябрь куни Ўзбекистон Республикаси Марказий сайлов комиссиясининг мажлиси бўлиб ўтди.\nУни Комиссия раиси М. Абдусаломов бошқарди.\nБу ҳақда Ўзбекистон Республикаси Президенти сайловини ёритиш бўйича Республика матбуот маркази хабар бермоқда. Мажлисда сиёсий партиялар вакиллари, оммавий ахборот воситаларининг ходимлари иштирок этди.\n“Ўзбекистон Республикаси Президенти сайлови тўғрисида”ги Қонуннинг 241–моддаси ва “Ўзбекистон Республикаси Марказий сайлов комиссияси тўғрисида”ги Қонуннинг 5-моддасига мувофиқ Марказий сайлов комиссияси 2016 йилги президентлик сайловида иштирок этиш учун сиёсий партияларнинг тақдим этилган аризалари ва бошқа ҳужжатларини кўриб чиқиб, Ўзбекистон «Миллий тикланиш» демократик партияси, Тадбиркорлар ва ишбилармонлар ҳаракати – Ўзбекистон Либерал-демократик партияси, Ўзбекистон Халқ демократик партияси, Ўзбекистон «Адолат» социал-демократик партиясига сайловда иштирок этишга ижозат бериш тўғрисида қарор қабул қилди.\nМарказий сайлов комиссияси сиёсий партияларнинг ваколатли вакилларига рўйхатга олинганлик гувоҳномаларини ва белгиланган намунадаги имзо варақаларининг бланкаларини берди.\nМажлисда Ўзбекистон Республикаси Президенти сайловини ўтказувчи округ сайлов комиссияларини тузиш ва уларнинг шахсий таркибини тасдиқлаш тўғрисидаги масала ҳам кўриб чиқилди.\nКомиссия аъзолари сайловга тайёргарлик кўриш ва уни ўтказиш билан боғлиқ бошқа масалаларни ҳам кўриб чиқдилар.\nБарча муҳокама қилинган масалалар бўйича тегишли қарорлар қабул қилинди.\nШу куннинг ўзида мамлакатимиз ва чет эл оммавий ахборот воситалари вакиллари учун Ўзбекистон Республикаси Президенти сайлови бўйича сайлов кампаниясининг боришига бағишланган брифинг ўтказилди.\nМарказий сайлов комиссияси раиси М.Абдусаломов сайловга тайёргарлик ишлари қонунчилик талаблари ва Ўзбекистон Республикаси Президенти сайловига тайёргарлик кўриш ва уни ўтказиш бўйича Асосий тадбирлар дастури асосида изчил олиб борилаётганини қайд этди.\nСайлов кампанияси қизғин паллага кириб бормоқда, сайловда иштирок этувчи партиялар аниқланди, уларга имзо варақалари бланкалари берилди. Сиёсий партиялар Ўзбекистон Республикаси Президентлигига номзодни қўллаб-қувватлаш юзасидан сайловчилар имзосини иш, хизмат, ўқиш, яшаш жойида, сайловолди тадбирларида тўплашга ҳақли.\n“Ўзбекистон Республикаси Президенти сайлови тўғрисида” ги Қонунга 2015 йил 29 декабрда киритилган ўзгартишларга мувофиқ сиёсий партия томонидан тақдим этилган имзо варақалари Ўзбекистон Республикаси жами сайловчилар умумий сонининг 5 фоизидан 1 фоизигача камайтирилди.\nБу 214 350 нафар сайловчи имзосини ташкил этади.\nБу имзолар камида саккизта маъмурий-ҳудудий тузилма намояндаси бўлган сайловчиларни қамраб олган бўлиши керак. Маъмурий-ҳудудий тузилмалардан бирида сиёсий партия имзолар умумий миқдорининг кўпи билан саккиз фоизини тўплаши мумкин.\nАнжуманда журналистлар Ўзбекистон Республикаси Президенти сайловини ўтказувчи округ сайлов комиссиялари тузилганлиги ҳақида хабардор қилинди. Округ сайлов комиссияларининг 56,6 фоизи аввалги сайловларда амалий тажриба тўплаган, жамиятимизнинг обрўли вакилларидир. Комиссия аъзоларининг 56 нафари, яъни 36,8 фоизи хотин-қизлардир, уларнинг 12 нафари эса сайлов комиссияларининг раҳбариятидан жой эгаллаган.\nТаъкидланганидек, бутун сайлов кампанияси ошкоралик ва очиқлик тамойиллари асосида олиб борилмоқда. Шу мақсадда Марказий сайлов комиссиясининг Ўзбекистон миллий телерадиокомпанияси, ЎзА, “Жаҳон”, “Uzreport” ахборот агентликлари, Электрон оммавий ахборот воситалари миллий ассоциацияси билан икки томонлама битимлар имзоланди.\nРеспублика матбуот маркази фаолият кўрсатмоқда. Марказий сайлов комиссияси томонидан хорижий ва миллий оммавий ахборот воситаларининг қарийб 400 нафар вакили аккредитациядан ўтказилди.\nШу билан бирга Марказий сайлов комиссияси Европада хавфсизлик ва ҳамкорлик ташкилотининг Демократик институтлар ва инсон ҳуқуқлари бўйича бюроси, Мустақил Давлатлар Ҳамдўстлиги Ижроия қўмитаси, Шанхай ҳамкорлик ташкилоти, Ислом ҳамкорлик ташкилоти ва Бутунжаҳон сайлов органлари ассоциацияси каби нуфузли халқаро тузилмаларга Ўзбекистон Республикаси Президенти сайловида кузатувчи сифатида иштирок этиш учун таклифномалар юборилгани маълум қилинди.\nЗиёлилар ҳар доим бир қадам олдинда бўлиши ва бошқаларни ортидан эргаштира олиши керак\nЎзМУ Туркиянинг 4 та олий таълим муассасаси билан Меморандум имзолади\nNext story Шавкат Мирзиёев Тошкентнинг бир қатор туманларига ташриф буюрди\nPrevious story Си Цзиньпин Шавкат Мирзиёевга Ўзбекистон Президенти вазифасини бажариш юклатилгани билан табрик йўллади


Тошкент шаҳрида “Биз буюк юрт фарзандларимиз!” шиори остидаги ёшлар фестивали ниҳоясига етди » Ўзбекистон янгиликлари – Zamin.uz\n10-06-2016 | 15:12\nZAMIN.UZ / Маданият / 10 Июн 2016 года890\nЖорий йилнинг 6-9- июнь кунлари Тошкент шаҳрида Ўзбекистон Республикаси давлат мустақиллигининг йигирма беш йиллиги муносабати билан “Биз буюк юрт фарзандларимиз!” шиори остида ёшлар фестивали ўтказилди. Бу ҳақда "Popcorn.uz" хабар бермоқда.Фестивал давомида Республика тарғибот гуруҳлари томонидан Тошкент шаҳрида турли хил лойиҳалар амалга оширилди. Унда 137 та тадбир ташкил этилиб, жами 123 500 нафар ёшлар иштирок этишди.Куни кеча мазкур ёшлар фестивалининг якуний гала-концерти “Туркистон” санъат саройининг ёзги биносида 3 000 нафар ёшлар ҳамда Республикамизнинг таниқли ва ёш эстрада хонандалари иштирокида ўтказилди.\nЁшлар ҳафталиги доирасида ташкил этилган «Мода ва дизайн» фестивали Гала-дефилеси (фото)


ҳаммаси «Энг илғор мутахассис – 2018» кўрик-танлови ҳақида\n«Йилдан-йилга» – ушбу бирикма ривожланиш сари дадил одимлаётган қадим ва навқирон мамлакатимиз истиқболи сари барча соҳаларда пиллапоя вазифасини бажармоқда. Биргина Қуролли Кучлар тизимида ҳарбий хизматчилар ўртасида ҳар йили анъанавий тарзда ўтказилиб келинаётган «Энг илғор мутахассис» кўрик-танловини олайлик: янги кучлар, натижалар ва рекордлар...\nШарқий ҳарбий округ қўшинлари қўмондонлиги мезбонлик қилган жорий йилдаги кўрик-танлов кенг жамоатчилик эътибор марказида бўлгани билан алоҳида аҳамият касб этди.\nДавлатимиз раҳбари томонидан илгари сурилган қўшинларимизда жанговар шайликни ташкил этишда инновацион ёндашув тамойилларига мувофиқ ташкил этилган бу галги беллашувлар қизғин тус олди.\nМудофаа вазирлиги ҳамда ИИВ Қоровул ва ДХХ Чегара қўшинлари ҳарбий хизматчилари ўз мутахассисликлари бўйича синовдан ўтди.\n–«Энг илғор мутахассис» кўрик-танловида «Энг илғор гуруҳ командири» номинацияси бўйича иштирок этдим. Ушбу танлов ҳарбий хизматчиларнинг билим ва куч-ғайратини синаш баробарида, бошқа қўшин турларидаги сафдошлари билан тажриба алмашиш имконини бериши билан аҳамиятлидир, – дейди катта сержант Шерали Восиев. – Иштирокчилар ўз хизмат фаолиятлари, шахсий таркибнинг жанговар ва маънавий-маърифий тайёргарликларини янада яхшилаш бўйича қилган амалий ишлари, машғулотларни юксак савияда ташкиллаштириш, қўл остидаги ҳарбий хизматчилар қалбига Ватанга муҳаббат, ҳарбий-ватанпарварлик туйғуларини чуқурроқ сингдириш бўйича ҳамфикрликни таъминлаб, командирлик қобилиятларини оширмоқда. Бу йилги танловда ўз рекордимни янгиладим. Ўйлайманки, мен қайд этган натижа ғолиблар сафидан жой олишим учун кифоя бўлади.\nЙилдан-йилга улар бу танлов синовлари асносида ўзларидаги профессионал командирлик хусусиятларининг янги қирраларини кашф этишмоқда.\nКўрик-танлов ғолиблари билан Қуролли Кучларимиз ташкил этилганлигининг 27 йиллиги ва Ватан ҳимоячилари куни арафасида тўлиқ танишишингиз мумкин.


Samsung энди Galaxy S ҳамда Galaxy Note туркумида бошқа смартфон чиқармайди! - Terabayt.Uz\nРоссия Федерациясининг «Роскачество» ташкилоти кечагина эълон қилган рейтингга кўра, янги смартфонлар орасида Galaxy Note 10 Plus модели энг зўри экан. Умуман шу пайтгача бозорга чиққан телефонлар борасида ҳам Samsung’нинг яна бир флагмани – Galaxy S10 Plus (сотиб олиш) етакчи.\nЛекин нуфузли инсайдер Эван Бласс (@evleaks) таъкидлашича, ушбу икки флагман ўз туркумларининг сўнгги вакиллари бўлиб қолиши мумкин. Зеро, компания ребрендинг қилиб, Galaxy S ҳамда Galaxy Note туркумларини тугатиш ниятида. Яқин келажакда улар битта янги туркумга бирлаштирилиши мумкин.\nМанбанинг таъкидлашича, 2020 йилнинг февралидаёқ Galaxy S11 ўрнига Galaxy One русумли смартфон тақдим этилади. Samsung’нинг стилусга эга янги смартфони эса Galaxy One S-Pen деб номланиши кутилмоқда.\nБу борадаги янгиликларни Terabayt.uz билан бирга кузатишда давом этинг. Samsung’нинг ҳозиргача бозорга чиқарилган ҳар хил телефонларини эса 705 000 сўмдан бошланувчи нархлар эвазига Terashop.uz интернет-дўконимиздан сотиб олиш имкони мавжуд.\n#Samsung #андроид смартфон #Samsung Galaxy S11 #Samsung Galaxy One S-Pen #Samsung Galaxy One


Уго Чавес кўмилмайдиган бўлди\n28 ноябр 2020, Тошкент вақти: 19:30\nУго Чавес майити "абадий" шиша идишда сақланиши айтилмоқда.\nВенесуэланинг 5 март куни вафот этган президент Уго Чавес жасади кўмилмасдан, “Ленин каби” мумиёлаштирилиб, жамоатчилик абадий кўра олиши учун шиша идиш ичига солиб қўйилиши эълон қилинди. Венесуэлани вақтинча бошқараётган вице президент Николас Мадуро Чавес майити пойтахт Каракасдаги ҳарбий академия музейига жойлаштирилишга қарор қилинганини маълум қилди.\nЧавес жасадини мумиёлаштирш тўғрисидаги қарор марҳум президентнинг жума кунга белгиланган дафн маросими олдидан эълон қилинди. Дафн маросимида ўнлаб давлат етакичиси, жумладан Эрон ва Беларус президентлари Маҳмуд Аҳмадийнажод ва Александр Лукашенкаларнинг иштирок этиши кутилмоқда.\nВенесуэлани 14 йил бошқарган Социалист қарашлардаги Уго Чавес сешанба куни, 58 ёшида вафот этди.\nВице-перезидент Николас Мадуро Чавес жасадини “абадий” сақлаб қолиш қарорини эълон қилар экан, Ленин, Хо Ши Мин ва Мао Дзедунларни мисол қилиб келтирди.\n- Мен халқ ва бутун дунёга шуни айтмоқчиманки, комманданте Чавеснинг жасадини халқ абадий кўра олсин учун, уни мумиёлаштириб, музейга қўйишга қарор қилинди. Хо Ши Мин, Ленин, Мао Дзедун каби, бош қўмондонимиз жасади инқилоб музейида, махсус шиша идишида сақланади, токи у халқимиз билан абадий қолсин,- деди Мадуро.\nЎз ватанларида жасадлари жамоатчилик томоша қила олиши учун кўргазмага қўйилган давлат етакчилари орасида Совет Иттифоқи асосчиси Владимир Ленин, Вьетнам инқилоб етакчиси Хо Ши Мин, Хитой коммунист инқилобчиси Мао Дзедунлардан ташқари Шимолий Кореянинг коммунист раҳбарлари, ота-ўғил Ким Ир Сен ва Ким Чен Ирлар бор.\nВенесуэла парламенти раиси Диосдадо Кабельо Чавеснинг вице-президенти бўган Николас Мадуро жума куни муваққат президент сифатида қасамёдга келтирилишини маълум қилди. Шундан кейин у янги президент сайлови муддатини эълон қилиши керак бўлади.\nЯнги сайлов қонунга кўра, президент вафотидан 30 кун ичида ўтказилиши керак, лекин бу масала ҳозирча мавҳум бўлиб қолмоқда. Чавес ўтган йил октябрида тўртинчи муддатга сайланган эди.\nДекабр ойида саратондан даволаниш учун Кубага жўнаб кетиш олдидан Чавес вице президент Мадурони ўз вориси, деб эълон қилган эди.\nЧавес ҳукумати билан мураккаб муносабатлари бўлган Вашингтон дафн маросимида АҚШнинг Венесуэладаги ишончли вакили ҳамда Ню Йоркдан сайланган конгрессмен Грегори Микс ва Массачусетс штати кенгашининг собиқ вакили Билл Делаҳантлар иштирок этишини билдирди.\nЧавес ўлими эълон қилинишидан бир неча соат аввал Мадуро АҚШнинг икки дипломатини Венесуэлада фитналарни уюштирганликда айблаб, мамлакатдан чиқариб юборди. Мадуро шунингдек, Чавес ўлимига сабаб бўлган саратон касаллиги унинг душманлари томонидан уюштирилганини иддао қилди. Бу айбловларни Эрон Президенти Маҳмуд Аҳмадийнажод ҳам қўллаб-қувватлади.\nАҚШ сиёсатининг ашаддий танқидчиси бўлган Чавес Россия, Эрон ва Беларус каби мамлакатлар билан иттифоқчилик тузган эди.\nВенесуэла армиясининг собиқ подполковниги Чавес мамлакат аҳолисининг қашшоқ қатлами томонидан қўллаб-қувватланган. Бунга Чавес ҳукуматининг нефтдан тушган даромаднинг бир қисмини соғлиқни сақлаш ва таълим дастурларига сарфлагани ҳисса қўшган.\nИнсон ҳуқуқлари фаоллари ва матбуот эркинилини ҳимоя қилувчи ташкилотлар Чавес ҳукмронлиги остида ҳукумат сиёсати танқидчиларига нисбатан репрессиялар қўлланилганини айтиб келади.\nБизнес гуруҳлари уни Венесуэладаги йирик ширкатларни национализация қилиш орқали хорижий инветсорларни мамлакатга келишдан қўрқитиб қўйганликда айблаган.


Бош сахифа > Янгиликлар > НАВОИЙДА КОРОНАВИРУС ЮҚТИРИБ ОЛГАНЛАР СОНИ 15 НАФАРГА ОШДИ. КАРАНТИНГА ОЛИНГАНЛАР ЭСА 5769 НАФАРНИ ТАШКИЛ ЭТМОҚДА.\nНАВОИЙДА КОРОНАВИРУС ЮҚТИРИБ ОЛГАНЛАР СОНИ 15 НАФАРГА ОШДИ. КАРАНТИНГА ОЛИНГАНЛАР ЭСА 5769 НАФАРНИ ТАШКИЛ ЭТМОҚДА.\nНавоий вилояти Санитария-эпидемиологик осойишталик марказининг маълумотларига кўра, 2020 йил 22 май соат 10:30 ҳолатига кўра, Навоий вилояти бўйича коронавирус инфекциясига чалинган фуқаролар умумий рўйхатда 66 нафар эканлиги қайд этилмоқда.\nХабарингиз бор, бир неча кун аввал икки нафар бемор буткул тузалиб, реабилитацияга жўнатилган.\nАйни пайтда коронавирусга чалинган 64 нафар фуқаролар Зарафшон шаҳар юқумли касалликлар шифохонасида ҳамда НКМК Марказий кон бошқармасига қарашли 3 - сонли ТСҚ “Терапия” бўлимида даволанмоқда. Ҳозирда ушбу беморлар билан мулоқотда бўлган барча фуқаролар белгиланган тартибда қатъий карантинга олинган.\nАйни пайтда вилоят бўйича 5769 нафар фуқаро карантинга олинган бўлиб, уларнинг 5043 нафари уй шароитида, 726 нафари эса стационар назоратдагилардир.\nКарантиндагиларнинг асосий қисми Зарафшон шаҳри ҳиссасига тўғри келади. Яъни, 2134 нафар киши умумий карантинда бўлса, шундан, 602 нафари стационар, 1532 нафари эса уй шароитида карантинга олинди.\nНавоий шаҳрида эса 7 нафар аҳоли стационар ҳамда 69 нафари уй шароитида карантинга олинган.\nХатирчи туманида умумий 692 нафар фуқаро карантинга олинган бўлиб, шундан 22 нафари стационар карантинда бўлиб турибди. Қолган аҳоли эса уй шароитида карантинда.\nКонимех туманида ҳам жами 189 нафар аҳоли карантинга олинган бўлиб, шундан 95 нафари стационар ҳамда 94 нафари уй шароитида.\nБундан ташқари, Кармана туманида 175 нафар, Навбаҳор туманида 705 нафар, Нурота туманида 278 нафар, Қизилтепа туманида 1366 нафар, Учқудуқ туманида эса 111 нафар, Томди туманида ҳам 43 нафар фуқаролар уй шароитида карантинга олинган.\nКўрилганлар сони: 2285


АҚШ ҳарбийларнинг бир қисмини Афғонистонда қолдиради - 25.06.2021, Sputnik Ўзбекистон\nАҚШ ҳукумати Афғонистонда бир неча юз нафар ҳарбийларни жойлаштириш имкониятларини кўриб чиқмоқда 25.06.2021, Sputnik Ўзбекистон\nТОШКЕНТ, 25 июн — Sputnik. АҚШ Афғонистондан ўз ҳарбий контингентининг асосий қисмини чиқаргач, бир қисмини мамлакатда қолдиришни режалаштирмоқда, деб хабар бермоқда The Associated Press.АҚШ ҳукумати Афғонистонда 650 нафар ҳарбий хизматчиларни жойлаштириш имкониятини кўриб чиқмоқда.Мақолада қайд этилишича, бундай чора америка қўшинларининг асосий қисми чиқарилганидан сўнг дипломатлар хавфсизлигини таъминлаш учун зарур.Бундан ташқари, турк кучларига ёрдам сифатида АҚШ ҳукумати яна бир неча юз америкалик ҳарбийларни бир неча ой давомида Афғонистондаги Қобул аэропортида ушлаб туришни режалаштирмоқда.Америка ва халқаро кучларнинг муҳим қисми 4 июлга қадар Афғонистонни тарк этиши керак, дея аниқлик киритиб ўтилган.Эслатиб ўтамиз, АҚШ Афғонистонга ўз қўшинларини 2001 йил октябр ойида киритган эди. Ушбу қарор 11 сентябр куни Нью-Йоркдаги эгизак-минораларга нисбатан амалга оширилган ва 3 мингга яқин инсонларнинг ҳаётига зомин бўлган террористик ҳужум фонида қабул қилинганди.2010-2013 йилларда АҚШ томонидан амалга оширилган операцияларнинг энг юқори чўққисида Афғонистондаги Ғарб кучлари сони 150 минг кишидан ошди. АҚШ ва НАТОнинг асосий жанговар бўлинмалари 2014 йилда Афғонистондан чиқарилди.Афғонистондан ҳарбий контингентни олиб чиқиш нияти ҳақида АҚШнинг собиқ президенти Доналд Трамп ҳам гапирган эди.АҚШнинг амалдаги давлат раҳбари Жо Байден 14 апрел куни Афғонистондаги Америка тарихидаги энг узоқ хорижий ҳарбий кампанияга айланган операцияни тугатиш қарорини қабул қилганини эълон қилди.Америка қўшинларини чиқариш ишлари май ойида старт олди. Сал аввал АҚШ ҳарбий контингенти, тахминларга кўра, Афғонистонни 11 сентябрда тарк этиши режалаштирилган эди.\n© Sputnik / Александр Имедашвили / Фотобанкка ўтишАмериканские солдаты\nАҚШ ҳукумати Афғонистонда бир неча юз нафар ҳарбийларни жойлаштириш имкониятларини кўриб чиқмоқда\nТОШКЕНТ, 25 июн — Sputnik. АҚШ Афғонистондан ўз ҳарбий контингентининг асосий қисмини чиқаргач, бир қисмини мамлакатда қолдиришни режалаштирмоқда, деб хабар бермоқда The Associated Press.\nАҚШ ҳукумати Афғонистонда 650 нафар ҳарбий хизматчиларни жойлаштириш имкониятини кўриб чиқмоқда.\nМДҲ ҳарбийлари шахсий таркиб тарбияси борасида келишиб олишди\nМақолада қайд этилишича, бундай чора америка қўшинларининг асосий қисми чиқарилганидан сўнг дипломатлар хавфсизлигини таъминлаш учун зарур.\nБундан ташқари, турк кучларига ёрдам сифатида АҚШ ҳукумати яна бир неча юз америкалик ҳарбийларни бир неча ой давомида Афғонистондаги Қобул аэропортида ушлаб туришни режалаштирмоқда.\nАмерика ва халқаро кучларнинг муҳим қисми 4 июлга қадар Афғонистонни тарк этиши керак, дея аниқлик киритиб ўтилган.\nЭслатиб ўтамиз, АҚШ Афғонистонга ўз қўшинларини 2001 йил октябр ойида киритган эди. Ушбу қарор 11 сентябр куни Нью-Йоркдаги эгизак-минораларга нисбатан амалга оширилган ва 3 мингга яқин инсонларнинг ҳаётига зомин бўлган террористик ҳужум фонида қабул қилинганди.\n2010-2013 йилларда АҚШ томонидан амалга оширилган операцияларнинг энг юқори чўққисида Афғонистондаги Ғарб кучлари сони 150 минг кишидан ошди. АҚШ ва НАТОнинг асосий жанговар бўлинмалари 2014 йилда Афғонистондан чиқарилди.\nАфғонистондан ҳарбий контингентни олиб чиқиш нияти ҳақида АҚШнинг собиқ президенти Доналд Трамп ҳам гапирган эди.\nАҚШнинг амалдаги давлат раҳбари Жо Байден 14 апрел куни Афғонистондаги Америка тарихидаги энг узоқ хорижий ҳарбий кампанияга айланган операцияни тугатиш қарорини қабул қилганини эълон қилди.\nАмерика қўшинларини чиқариш ишлари май ойида старт олди. Сал аввал АҚШ ҳарбий контингенти, тахминларга кўра, Афғонистонни 11 сентябрда тарк этиши режалаштирилган эди.


Хитой Қозоғистонда пневмониянинг коронавирусдан ҳам хавфлироқ янги тури пайдо бўлганидан огоҳлантирди - Daryo\n14:24, 10.07.2020 69011\nХитой Қозоғистонда пневмониянинг коронавирусдан ҳам хавфлироқ янги тури пайдо бўлганидан огоҳлантирди\nХитойнинг Қозоғистондаги элчихонаси ўз сайтида мамлакатда бўлиб турган хитойлик фуқароларни республика ҳудудида пневмониянинг хавфли турини келтириб чиқарадиган янги инфекция тарқалганидан огоҳлантирди, деб хабар бермоқда «Интерфакс».\nЭлчихонанинг маҳаллий ОАВларга таяниб таъкидлашича, июнь ўрталаридан бошлаб Атирау, Ақтўбе ва Чимкент вилоятларида пневмониянинг ушбу тури билан касалланиш «сезиларли даражада ошди». Шу билан бирга, «янги ва ҳали ўрганилмаган тури»дан ўлим даражаси COVID-19’га қараганда анча юқори эканлиги айтилган.\nШунингдек, элчихона бугунги кунда Қозоғистоннинг юқоридаги вилоятларида қарийб 500 киши касаллангани, уларнинг 30 нафарининг аҳволи оғир деб баҳоланаётганини қайд этган. 2020 йилнинг биринчи ярмида Қозоғистонда 1772 киши пневмониядан вафот этгани, июнь ойининг ўзида 628 киши, шу жумладан, Хитой фуқаролари вафот этгани ва вируснинг ушбу турини ўрганиш ҳали аниқ натижаларни бермагани қўшимча қилинган.\nTengrinews’нинг маълум қилишича, Қозоғистон Соғлиқни сақлаш вазирлиги Хитойнинг бир қатор ОАВларида қайд этилган бундай хабарларни рад этди. «Қозоғистон республикаси Соғлиқни сақлаш вазирлиги ушбу маълумот ҳақиқатга зидлигини расман эълон қилади», — дейилади вазирлик баёнотида.\nҚозоғистода коронавирусга чалинганлар сони 53 021 кишига етган. Ҳозирга қадар 35 137 киши соғайган, 264 киши вирус қурбонига айланган.\nБутунжаҳон шифокорлар касаба уюшмаси (WMA) собиқ раҳбари Леонид Эйделман касалликнинг иккинчи тўлқинига жиддий тайёргарлик кўриш кераклигини, чунки у вақтда COVID-19 ЎРВИ эпидемияси даврида параллел равишда тарқалиши мумкинлигини айтиб ўтганди.\nМавзуга доир: Қозоғистон президенти мамлакатда коронавируснинг иккинчи тўлқини бошланишида Соғлиқни сақлаш вазирлигини айблади\n09:33, 29.05.2020 216294\n20:25, 24.05.2020 146229\n11:13, 24.05.2020 181219\n09:10 Бугун 237\n08:51 Бугун 1305\n08:30 Бугун 3316\n08:09 Бугун 2862\n11:23, 27.09.2020 139118\n22:40, 27.09.2020 107122\n23:44, 27.09.2020 104432\n19:13, 27.09.2020 103078


14:20 10.10.2017 (Янгиланган 07:46 11.10.2017) Ҳавола олиш\nТОШКЕНТ, 10 окт — Sputnik. Тожикистоннинг 130дан ортиқ корхонаси вакиллари 11-14 октябр кунлари бўлиб ўтадиган савдо-саноат кўргазмасида ўз маҳсулотларини намойиш этиш учун Тошкентга учиб кетишди. Бу ҳақда Sputnik Тожикистон хабар бермоқда.\nБу Тожикистоннинг Ўзбекистонда ўтказаётган илк мана шундай кўргазмаси бўлади. Душанбеда ҳам 25 йил давомида илк марта шу йилнинг 17-20 апрел кунлари Ўзбекистон маҳсулотлари кўргазмаси бўлиб ўтган, унда 160дан ортиқ ишлаб чиқарувчи қатнашганди.\nБундан ташқари, Ўзбекистонда Тожикистон маданияти кунлари ҳам бўлиб ўтади. Тожикистон расмий делегацияси таркибидан 44 нафар тожик санъат усталари жой олган.\nТожикистон маданияти кунлари эртага Тошкентдаги Алишер Навоий номидаги Давлат академик катта театрида бўлиб ўтади.\nЎзбекистонда Тожикистон маданияти кунлари сўнгги марта 1997 йилда ўтказилганди. Шу йилнинг май ойида Тожикистонда илк бор Ўзбекистон маданияти кунлари бўлиб ўтди.


Шавкат Мирзиёев рақамли иқтисодиёт ва электрон...\n22.09.2020 19:05 0 1447\n2020 йил мамлакатимизда «Илм, маърифат ва рақамли иқтисодиётни ривожлантириш йили» деб эълон қилиниб, бу борада катта ишлар бошланди. Хусусан, 28 апрелда давлатимиз раҳбарининг «Рақамли иқтисодиёт ва электрон ҳукуматни кенг жорий этиш чора-тадбирлари тўғрисида»ги қарори қабул қилинди.\n— Тармоқ ва ҳудуд раҳбарлари рақамлаштиришсиз натижа, ривожланиш бўлмаслигини тушуниб етиши шарт. Барча даражадаги раҳбарлар буни ўзига кундалик вазифа сифатида белгилаб, рақамлаштириш соҳасини алифбосидан бошлаб чуқур ўрганиши керак, — дея таъкидлади Шавкат Мирзиёев.\n— Рақамли иқтисодиётсиз мамлакат иқтисодиётининг келажаги йўқ, — дея таъкидлади Президент.\n— Бугун кўриб чиқилаётган масала ривожланиш ва халқимиз ҳаётини яхшилаш борасидаги ишларимизнинг энг катта замини, — деди Президент. — Буни барча ҳудуд ва тармоқ раҳбарлари тушуниб, дунёқарашини ўзгартириб, айтилган вазифалар ижросига қаттиқ киришишлари керак.\nШавкат Мирзиёев Электрон ҳукумат видеоселектор рақамли иқтисодиёт\nТаълим Кеча, 18:07


Бугун маҳкама олдида ҳозир бўлган Ироқнинг собиқ рахбари Саддам Хусайн унга қўйилаётган айбловларни тан олишдан бош тортди ва маҳкамани "театр" деб таърифлади.\nОла оқарган соқоли билан Хусайн жуда озғин ва хорғин кўринарди. Маҳкама давомида собиқ Ироқ рахбари маҳкама қонунийлигига шубҳа билдириб, ҳақиқий жиноятчи АҚШ Президенти Жорж Буш дегани ҳақда хабар берди, суд жараёнини кузатган саноқли журналистлардан бири Си-Эн-Эн мухбири Кристиан Аманпур. "Саддам чор тарафга кўз югиртириб, кулимсираб бунинг бари "театр". Асл жиноятчи Буш, деди".\nКристиан Аманпурнинг хабар беришича, Саддам Хусайн унга қўйилган айблов ёрлиқини имзолашни инкор этган.\n"У Ироқ қўшинларининг Кувайтга бостириб киргани борасидаги айбига иқрор бўлишдан бош тортди. У қандай хаддингиз сиғди бундай дейишга, мен буни Ироқ халқи манфаати йўлида қилдим. Сиз нимага бу кўппаклар ёнини олаяпсиз, деди. Яъни кўппаклар деганда у кувайтликларни назарда тутди. Шундан сўнг суд раиси Саддам Хусайндан махкама давомида бундай ибора қўлламаслигини сўради", - хабар беради Си-Эн-Эн мухбири Кристиан Аманпур.\nСаддам Хусайн хокимиятдалиги даврида жиноятлар содир этганликда айбланмоқда. Тахтдан ағдарилган Ироқ собиқ рахбари мамлакатни 20 йилдан ошиқ вақт мобайнида бошқарди. Бағдодлик Адел Нажда Саддам Хусайн ироқликлар томонидан суд қилинаётганини олқишлайди:\n"У Ироқ қонунларига мувофиқ жазоланиши керак. Чунки у 35 йил мобайнида Ироқ халқига қарши жиноятлар содир этди ва буни ҳамма билади. Унинг ироқликлар томонидан суд қилинаётгани жуда яхши", - дейди Адел Нажда.\nСаддам Хусайн устидан бошланган махкама қаерда ўтаётгани жамоатчиликдан сир тутилмоқда. Кеча Саддам Хуайн ва унинг 11 сафдоши Ироқ адлияси ихтиёрига топширилган эди. Аммо уларни қўриқлаш ҳамон АҚШ харбийлари зиммасида қолмоқда.


2019 ЙИЛ 28 ОКТЯБРЬ - 3 НОЯБРЬ КУНЛАРИ УЧУН САВДО НАТИЖАЛАРИ | Новости | UZEX.uz\n2020 йил 31-май 09:24 (GMT+5)\n2019 ЙИЛ 28 ОКТЯБРЬ - 3 НОЯБРЬ КУНЛАРИ УЧУН САВДО НАТИЖАЛАРИ | Новости\n2019 йилнинг 28 октябрь – 3 ноябрь кунлари “ЎзРТХБ” АЖ да 896,0 млрд сўмлик битимлар тузилди. Кичик бизнес ва тадбиркорлик субъектлари иштирокида тузилган битимларнинг умумий ҳажми 340,8 млрд сўмни ташкил этди.\nШу жумладан биржа савдоларининг ҳажми 764,2 млрд сўмни ташкил этди. Экспорт сотувларини ҳажми 5 бараварга ошиб, 2322,7 млн. АҚШ долларни ташкил этди. Экспортнинг таркибида пиролиз газолинининг улуши – 30%, суюлтирилган газнинг улуши 23%, полиэтиленнинг улуши – 17%, саноат мойи улуши – 8%, ва бошқа маҳсулотларнинг улуши 21% ни эгаллашди.\nКўргазма-ярмарка савдоларининг ҳафталик ҳажми 36,3 млрд сўмдан ошди. Кичик бизнес субъектлари томонидан амалга оширилган харидлар 11,5 млрд сўмни ташкил этди.\nЎтган ҳафтада давлат харидлари бўйича xarid.uz махсус ахборот порталида тузилган битимларнинг ҳажми 92,7 млрд сўмни ташкил этди. Бюджет ва корпоратив буюртмачиларнинг пул маблағини тежалиши 20,4 млрд сўмни ташкил этди.\nКўриб чиқилаётган давр мобайнида онлайн аукцион орқали 681 та автомобиль рақамлари сотилди. Сотилган давлат рақам белгиларининг умумий суммаси 2,9 млрд сўмни ташкил қилди. Рақобатли савдолар натижасида битимларнинг 16,3% биринчи тоифадаги авторақамларга 47,9% иккинчи ва 35,8% учинчи тоифа авторақамларга тегишлидир.


19:03 02.10.2016 (Янгиланган 19:08 02.10.2016) Ҳавола олиш\nХалқаро Экологик анжуман қатнашчилари Ўзбекистонда экотуризмни ривожлантириш услуб ва омилларини, чет эл тажрибасидан келиб чиққан ҳолда муҳокама қилишади.\nТОШКЕНТ, 2 окт — Sputnik. “Экологик туризм – табиатни муҳофаза қилишни ривожлантиришнинг муҳим омили: Ўзбекистон ва чет мамлакатлар тажрибаси” мавзудаги Халқаро анжуман Тошкентда 5-6 октябр кунлари бўлиб ўтади, деб хабар қилмоқда “Жаҳон” ахборот агентлиги.\nАнжуманда бир қатор халқаро ташкилотлар, жумладан БМТ Умумжаҳон туристиик ташкилоти (UNWTO), БМТ Табиатни муҳофаза қилиш ташкилоти (UNEP), Европа Иқтисодий комиссияси (UNECE), Халқаро экотуризм жамиятлари ҳам иштирок этишади.\nУндан ташқари анжуманда халқаро молия ташкилотлари, дипломатик корпус вакиллари ҳамда аккредитация қилинган халқаро ва регоинал ташкилот вакиллари қатнашиши ва Олий Мажлис вакиллари қатнашиши кутимоқда.\nАнжуман “Ўзбектуризм” миллий компанияси ҳамда Ўзбекистон Табиатни муҳофаза қилиш давлат қўмитаси томонидан ташкил қилинган. Анжуман ташкиллаштиришда шунингдек ЕҲХТнинг Ўзбекистондаги лойиҳалар координатори ва соҳага алоқадор бошқа муассасалар иштирокида бўлиб ўтмоқда.\nАнжуман қатнашчилари Ўзбекистонда экологик туризм ривожланишинг истиқболли йўналишларини, уларни ривожлантириш услубларини, чет эл тажрибасидан келиб чиққан ҳолда муҳокама қилишади.


ОЛЕГ ТЮЛЬКИН: «ЛОКОМОТИВ» САВИЯ ЖИҲАТДАН БИЗДАН УСТУН»\n«Динамо» - «Локомотив» учрашувидан кейинги матбуот анжуманида «Динамо» бош мураббийи Олег Тюлькин иштирок этди.\n«Афсуски, муҳим ўйинда йирик мағлубиятга учрадик. Бунинг учун мухлислардан узр сўраймиз. Бугун икки томон учун ҳам очколар жуда зарур эди. Рақибимиз савия жиҳатдан биздан бир бош устун эканлиги гувоҳи бўлдик. Ўйин давомида ҳисоб 1:3га айланганидан кейин йигитларнинг руҳий ҳолати тушиб кетди. Таркибда ўзгаришлар қилиб, вазиятни ўнглашга интилдик, аммо вазиятлар яратиб, улардан фойдаланишда оқсадик.\nЖароҳати боис ҳимоячимиз Раду Рогакнинг бизга ёрдам бера олмагани ҳам майдонда билинди. Дарвозабонимиз Темур Жўраев ҳам бугун таркибда йўқ эди. Сўнгги ўйинда ҳам «Машъал»га қарши баҳс осон кечмайди.\nПФЛнинг қароридан кейин карахт аҳволга тушгандик. 12-ўрин билан лигада қолмаслик жуда аламли бўлади. Шу боис, клуб ПФЛ талабларини бажаришга киришган. Ҳар ҳолда ҳар қандай ўринда бўлмайлик, стадионимиз мухлислар билан гавжум бўлади. Сабаби Самарқандда футболни севишади. Самарқандлик минглаб мухлислар Олий Лигага муносиблар. Ҳар ҳолда футбол энг аввало мухлислар учун эканлигини унутмайлик.\nЎқилди (марта): 1302. Киритилган сана: 2017-11-21 00:00:00.


Ўткир респиратор инфекциялар тарқалишининг олдини олиш бўйича вилоят штаби иш бошлади | BUXVSSB.UZ\n← Соғлиқни сақлаш вазирлиги: ХАНС КЛЮГЕ ЎЗБЕКИСТОН РЕСПУБЛИКАСИ СОҒЛИҚНИ САҚЛАШ АЪЛОЧИСИ БЎЛДИ\nМаҳалла раисига – 5 йиллик ваколат, уч нафар ўринбосар ва 1,35 бараварга оширилган ойлик иш ҳақи… →\nХитойда янги каронавирусдан вафот этганлар ва касалликка чалинганлар сони тобора ортиб бораётгани халқаро ҳамжамиятни бефарқ қолдирмаяпти. Экспертларнинг билдиришича, Хитойнинг барча провинцияларида каронавирус тарқалиб улгурган. Шунингдек, қатор давлатлар, Россия Федерацияси ҳам ушбу давлат билан чегара кесишган жойлардаги ўтказиш пунктларидан фуқароларнинг ўтишини чеклади. Жаҳон соғлиқни сақлаш ташкилоти глобал пандениянинг олдини олиш мумкинлигини, бироқ бунга вақт кам қолаётганини маълум қилган. Хориж ОАВ хабар беришича, Женевада ЖССТнинг каронавирус масаласига бағишланган форуми иш бошлади. Унда тўрт юзга яқин экспертлар иштирок этмоқда. Айнан ушбу анжуманда янги вирусга “COVID-19” номи берилди.\nҲозирда COVID-19 каронавирусига қарши вакцина ва дори ишлаб чиқиш устида бир неча мамлакатда жадаллик билан изланишлар давом эттирилмоқда. Жумладан, Буюк Биританияда олимлар вакцинани ҳайвонларда синаб кўришни бошладилар. Россия расмийларининг маълумотига кўра, бу ерда ҳам хавфли касалликни бартараф этиш бўйича зарур чора-тадбирлар кўрилган ва каронавирусга қарши вакцина яратиш учун асосий тайёрлов моддалари мавжуд.\nЎзбекистонда ҳам мазкур вируснинг мамлакатга кириб келишининг олдини олиш бўйича қатор амалий ишлар бошлаб юборилди. Хусусан, Президентимизнинг 2020 йил 29 январь куни Ўзбекистон Республикасига каронавируснинг янги тури кириб келиши ва тарқалишининг олдини олиш юзасидан чора-дастурини тайёрлаш бўйича республика махсус комиссиясини ташкил этиш тўғрисидаги (Ф-5537-сон) фармойиши қабул қилинди. Шу асосда Ўзбекистон Соғлиқни сақлаш вазирлигининг буйруғи ҳамда вилоят ҳокимининг тегишли фармойиши чиқди. Ушбу меъёрий ҳужжатлар ижросини таъминлаш мақсадида Короновирус, мавсумий грипп ва ўткир респиратор инфекциялар кириб келиши ва тарқалишини олдини олиш бўйича вилоят ҳокимлиги соғлиқни сақлаш бошқармасида вилоят штаби ташкил этилган.\nСоғлиқни сақлаш вазирлигининг 2020 йил 1 февралда бўлиб ўтган селектор йиғилиши топшириқларига асосан вилоятимиз ҳудудига Хитой Республикасидан келган 123 нафар фуқароларнинг барчаси (шаҳар ва туманлар кесимида) назоратга олинган. Ҳар бирининг хонадонига бориб ўрганилмоқда ва улар билан тизимли ишлаш ишлари талаб даражасида ташкил этилмоқда.\nХитой Республикасидан келганига ўн тўрт кундан ошган фуқаролар 83 нафарни ташкил этади. Ўрганиш натижасида 94 нафар фуқаролар яшаш манзилларига етиб келганлиги, 22 нафарининг Тошкент ва Самарқанд шаҳарларида яшаётганлиги ва манзили аниқланди. 7 нафар фуқаронинг манзили аниқланмаган, уларнинг 4 нафари Бухоро шаҳридан, 3 нафари Қоракўл туманидан. Юқорида тилга олганимиз, яъни яшаш манзилларига етиб келган 94 нафар фуқаронинг барчаси тиббий кўрикдан ўтказилиб, ўз уйларида тегишли тартибда назоратга олинди. Уларнинг ҳар бирига ва оила аъзоларига бириктирилган патронаж ҳамширалари ва ҳудуд шифокорлари белгиланган тартибда тушунтириш ишларини олиб бормоқдалар. Уларга ҳимоя ниқобларидан фойдаланиш буюрилган. Ушбу фуқароларга бир кунда икки марта патронаж хизмати кўрсатилиб, тана ҳарорати назорат қилинмоқда. Аҳамиятли жаҳати шундаки, бугунги кунга қадар ушбу фуқароларнинг биронтасида касаллик белгилари аниқланмади. Касаллик аниқланганда тезкор маълумот бериш механизми ишлаб чиқилган.\nШунингдек, Бухоро вилоятининг Олот чегара пости ва Бухоро Халқаро аэропортида вилоятга кириб келаётган фуқароларни тиббий текширувдан ўтказиш мақсадида масъул врачлардан иборат тиббий пунктлар ташкил этилган ва керакли тиббий жиҳозлар билан таъминланган.\nАҳоли орасида жамоат жойларида, таълим муассасаларида ва барча корхона-ташкилотларда фуқароларга ҳимоя воситаларидан фойдаланиш тавсия этилмоқда. Ўткир респиратор касалликлар, жумладан, каронавирус инфекцияси ва уларнинг профилактикаси тўғрисида вилоят телевидениеси орқали 4 та, “Истиқлол” телеканали 2 та ва вилоят радиосида етакчи мутахассисларнинг чиқишлари ташкил этилди. Шунингдек, вилоят ва туманлар газеталарида “Ўткир респиратор вирусли инфекциялар профилактикаси” мавзусида мунтазам равишда мақолалар бериб борилмоқда. “Антикаронавирус гуруҳи” вилоят телеграмм канали ташкил этилиб, ҳудудлардаги ҳолат тўлиқ назоратга олинган. Вазирлик томонидан юборилган электрон методик қўлланмалар ва бошқа меъёрий ҳужжатлар тизим ходимларига тарқатилмоқда.\nВилоятдаги шаҳар ва туманлар тиббиёт бирлашмалари бошлиқлари ва вилоят даволаш-профилактика муассасалари раҳбарларига касаллик аниқланиши билан вилоят соғлиқни сақлаш бошқармасида ташкил этилган штабга зудлик билан хабар бериш, Хитойдан келган фуқаролар ҳолати тўғрисида ҳар куни икки марта (эрталаб ва кечқурун) маълумот бериб бориш ва дори-дармонлар захирасини шакллантириш вазифалари топширилган.\nШунингдек, барча туманларнинг юқумли касалликлар бўлимида 1 тадан махсус бокслар, вилоят юқумли касалликлар шифохонасида 4 та махсус бокс захира сифатида ташкил этилди. Бухоро шаҳрида 3 та, шаҳар ва туманларда 1 тадан зарур мутахассислардан иборат тезкор бригадалар шакллантирилган. Махсус реанимобиллар бириктирилган. Ҳимоя воситалари билан таъминлаш ишлари олиб борилмоқда.\nБугунги кунда Хитой Республикасидан келган фуқароларнинг яшаш манзилларида тиббий назорат ишлари давом эттирилмоқда.\nВилоят ҳокимлиги соғлиқни сақлаш


“Украина халқаро ҳаво йўллари” Тошкентдаги ваколатхонасини ёпади\n26 май 2022, Тошкент вақти: 01:14\n"Украина халқаро ҳаво йўллари" авиаширкати учоқлари.\n“Украина халқаро ҳаво йўллари” авиаширкати Ўзбекистон, Туркманистон ва Беларусдаги ўз бўлинмалари фаолиятини тўхтатади. Бу ҳақда “Интерфакс-Украина” нашри хабар қилган.\nАвиаширкат кузатувчилар кенгаши томонидан бундай қарор олинишига “Украина халқаро ҳаво йўллари” ходимлари штатининг қисқаргани ҳамда ваколатхоналарга ажратиладиган харажатларнинг камайгани сабаб ўлароқ кўрсатилмоқда.\nАвиаширкатнинг Тошкент шаҳридаги ваколатхонаси 2015 йили очилган эди.


Умидахон актрисаликка даъвогарми? » PopCorn.uz - Шоу Бизнес олами хақиқати\nУмидахон актрисаликка даъвогарми?\nСана: 18.07.2014 1227\nШу кунларда кўпчиликнинг тилидан тушмаётган “Хоп майли” таронаси ижрочиси Умидахон мухлислари учун кетма-кет янгиликлар туҳфа этишга шай турибди.\nТобора хитга айланиб бораётган мазкур таронага яқин кунларда видеоклип суратга олиниши мўлжалланган. Шаддод руҳта тайёрланган қўшиққа худди ана шундай шўх кайфият баҳш этувчи видео тайёрланиши маълум қилинди.\nСарвар Каримов ва Иззатилла Лутфуллаев билан ҳамкорликда суратга олинадиган видеода Умидахоннинг шахсан ўзи бош роль ижрочиси вазифасини бажаради. Шу орқали мухлислари учун актрисаликда яна бир бор синовдан ўтади.\nКлип таронадаги сўзларга мос равишда бироз хазиломуз тарзда яратилади. Ошиқ қизнинг йигит қалбини эгаллаши учун тинимсиз ҳаракати томошабин учун қизиқарли бўлиши айтилмоқда.\nШунингдек, Умидахон ижодида яна бир кутилмаган янгиликка қўл урди. Халқимизнинг севимли санъаткори бўлган марҳум Нуриддин Ҳайдаров хотирасига атаб янгилик яратди. Марҳум санъаткорнинг “Юлдузимсан” таронасини Умидахон қайта куйлади. Бу янги тарона эса тез кунларда “Ўзбегим Таронаси” радиоси ва сайтимиз орқали тақдим этилади.\nУМИДАХОН КИМГА ЁКИ НИМАГА “ХЎП МАЙЛИ” ДЕМОҚДА?\nУмидахоннинг ҳаётига айланган инсон ким?\nHilola 18 7 2014 17:06\nUh tiiiiiiiiiiii krasavitsa bop ketiptilayuuuuuuuu Umidahon\nJavohir 18 7 2014 17:12\nVauv ochilib ketiptilayu Umida omad ijodlariga koz tegmasin)))))\nMunis 18 7 2014 17:19\nОмад супер қушиқларга бой булсин ижодлари\nAnjella 18 7 2014 17:20\nYesli talant yest to pochemu bi i net pust i v kino snimayetsya tut nichego plohova net je\nBezdelnik 18 7 2014 17:27\nҚушиқлари жудаям ёқади.........\nBahtii 18 7 2014 17:29\nOhirgi paytla ayniqsa juda ham faol ijod qivottila molodets tak derjat Umidahon


Lotinchada 14 октябр 2020, 18:16 Жаҳон\nВладимир Путин коронавирусга қарши иккинчи вакцина рўйхатдан ўтганлигини эълон қилди\nНовосибирск «Вектор» вирусология ва биотехнология илмий маркази «ЭпиВакКорона» деб номланган коронавирусга қарши Россиянинг иккинчи вакцинасини рўйхатдан ўтказди. Бу ҳақда Россия президенти Владимир Путин ҳукумат аъзолари билан учрашувда маълум қилди. «Менинг билишимча, бизда учинчи вакцина навбатда турибди», — дея қўшимча қилди президент. — Медуза\nХитой иқтисодиёти янги рекорд ўрнатди\nХитой фонд бозорида савдога қўйилган барча компаниялар акцияларининг қиймати 10,08 трлн долларга етиб, мамлакат иқтисодиёти янги рекорд ўрнатди. Бундай кўрсаткич Хитой иқтисодиёти 2015 йилда ўрнатган аввалги 10,05 трлн рекордни янгилади. Мутахассиларнинг фикрларига кўра, Хитой бозори коронавирус пандемияси шароитида бу йил март ойида бозор қулаганидан бери 3 трлн доллардан кўпроқ қийматга кўпайди. Бунга маҳаллий ҳокимиятларнинг қимматли қоғозлар савдосини қўллаб-қувватлаш сиёсати, Хитой компанияларининг бир қатор бирламчи оммавий таклифлари ва юаннинг мустаҳкамланиши ёрдам берди. — Bloomberg\nАрманистон бош вазири «янги Гитлер» пайдо бўлиши эҳтимолини айтди\nAрманистон бош вазири Никол Пашинян «янги Гитлер» пайдо бўлиши эҳтимоли ҳақида огоҳлантирди. Бош вазир қўшни давлатлар раҳбарларидан қайси бирини назарда тутганига аниқлик киритмади, аммо Кичик Осиёда «янги Гитлер» пайдо бўлиши мумкин деган фикрни билдирди. Пашинян дунё жамоатчилигини бунинг олдини олишга чақирди. Бош вазир шунингдек, Озарбайжоннинг Тоғли Қорабоғни блицкриг ёрдамида тортиб олиш стратегиясининг барбод бўлганини таъкидлади. — РИА Новости\nҚозоғистон пойтахти Нурсултонда COVID-19 касаллигининг аҳоли орасида кенг тарқалаётгани сабаб 14 октябрдан бошлаб янги карантин чоралари жорий этилди. Маҳаллий ижро этувчи ҳокимият органлари ва давлат сектори ходимларининг камида 60 фоизи масофадан туриб ишлашга ўтишади. Хусусий ташкилотларга ҳам масофадан ишлашга ўтиш маслаҳат берилган, аммо ҳозирча фақат тавсия сифатида. Соғлиқни сақлаш вазирлигининг таъкидлашича, меҳнат жамоалари инфекция тарқалишининг асосий ўчоғига айланган. — Газета.uz\nAmazon компаниясининг бош директори Жефф Безос томонидан асос солинган Blue Origin аэрокосмик компанияси 13 октябрь куни келажакда Ойга қўниш тизимининг таркибий қисмларини синовдан ўтказиш учун кўп бор қўлланилиши мумкин бўлган New Shepard ракетасини суборбитал парвозга учирди. — Газета.uz\n13 октябрь куни Apple компанияси Apple Event онлайн тақдимотини ўтказди. Тақдимотда HomePod mini портатив «ақлли» карнайи, iPhone 12, iPhone 12 mini ва iPhone 12 Pro смартфонлари намойиш этилди. — Газета.uz


2. Ғарбий Тянь-Шандаги ареали бўлинган, камёб эндемик ўсимлик.\nБўйи 40–50 см, ўқ илдизли кўп йиллик монокарп ўсимлик. Илдизининг йўғонлиги 1 см га етади. Илдиз бўғизи эски қуриган баргларининг бандлари билан қопланган. Ёпирма барглари патсимон, бўлинган, барг банди ингичка қанотчали, тўқ яшил рангли. Пояси бақувват, жўякли, асосидан бошлаб шохланган. Соябони кўп, 10–18 та шуълали камончаси бор, эни 5–7 см. Тожбарглари сарғиш. Меваси чўзиқ, ён томонидан қисилган. Август ойида гуллаб, меваси сентябрда етилади.\nТошкент вилояти: Ғарбий ТяньШанда – Угом, Писком ҳамда Чотқол (ғарбий қисми) тизмаларида тарқалган. Ўзбекистондан ташқари Қирғизистонда учрайди.\nДенгиз сатҳидан баландлиги 1600–2000 м бўлган тоғларнинг шимолий ва шимоли-шарқий ёнбағирларидаги оҳактошли қояларда ўсади.\nТабиатда якка-якка ёки тўп-тўп бўлиб ўсади. 7 та популяцияси аниқланган.\nЎсимлик фақатгина бир марта гуллаб, мева бериши (монокарп) ва уруғининг яхши унмаслиги ҳамда алоҳида шароит (оҳактошлар)га мослашганлиги туфайли сони жуда кам.\nҚисқа вақт давомида ЎзР ФА Ботаника боғида экиб ўстирилган.\nУгом-Чотқол миллий табиат боғида муҳофаза қилинади. Биологик хусусиятларини ўрганиш лозим.


Тожикистонда 30 яшар аёл уч боласи билан ўзини дарёга ташлади. Аёллар нега ўзи ва болаларини ўлдирмоқда?\n20 апрел 2021, Тошкент вақти: 21:59\nТожикистон шарқида 30 ёшли аёл уч норасида гўдаги билан ўзини дарёга ташлаб ҳалок бўлди.\nТожикистон Фавқулодда вазиятлар ва фуқаролар мудофааси қўмитасининг маълум қилишича, воқеа 16 август куни Рашт туманидаги Навдонак қишлоғида юз берган.\nАйни пайтда уч ёшли гўдакнинг жасади топилган. Ўзини дарёга ташлаган она ва яна қолган икки боланинг жасадлари қидирилмоқда.\nРасмий маълумотда айтилишича, ҳодиса юзасидан тергов ишлари бошланди. Аёлнинг ўз жонига қасд қилгани сабаблари ҳозирча номаълум.\nОзодлик радиоси тожик хизматининг маълум қилишича, сўнгги йилларда Тожикистонда аёлларнинг ўз жонига қасд қилиш ҳолатлари тез-тез содир этилмоқда. Бунга қашшоқлик ва аёлларга нисбатан зўравонликлар сабаб бўлмоқда.\nХабарда таъкидланишича, бир неча аёл ўзи билан бирга фарзандларини ҳам ўлдирган.\n2015нинг сентябрида Вахш туманида Саломат Пирова ҳам уч боласи билан ўзини дарёга ташлаган эди. Ўшанда аёл қутқариб қолинган, аммо болалари сувга чўкиб ўлган. Аёлни текширган врачлар унинг ўз жонига қасд қилишига туғруқдан кейинги депрессия ва унга ўз вақтида психологик ёрдам берилмаганини сабаб қилиб кўрсатишган.\n2016нинг февралида 25 ёшли Зухро Махмуродова ўзини Вахш дарёсига ташлаган. У билан бирга тўрт нафар қизи ҳалок бўлган. Аёл дарёга ташлаган эгизак қизлари Кибриё ва Ҳадича ҳали икки ёшга тўлмаган эди. Орадан тўрт соат ўтгач уларнинг жасади 30 километр узоқликда - Рудакий туманида топилган.\n2018 йилнинг 7 майида эса Ҳисор туманидаги Сунбула қишлоғида яшовчи Сайрам Холова икки гўдаги билан ўзини дарёга ташлаб ҳалок бўлган эди.\nТожикистон аёллар қўмитасининг маълумотига кўра, 2017 йилда мамлакат бўйича 497 аёл, 2018 йилда эса 286 аёл ӯз жонига қасд қилган. Ишсизлик, қашшоқлик ва оиладаги зўравонлик бундай нохуш ҳодисаларнинг сабаблари дея кўрсатилмоқда. Аёлларнинг ўз жонига қасд қилиши бўйича 2019-2020 йил учун бошқа расмий маълумотлар мавжуд эмас.


Миржалол Қосимов: “Бунёдкор” менга бегона эмас\n5 май, 2017, 16:23 716 0\nБугун Тошкентнинг “Бунёдкор” клубига янги бош мураббий тайинланди. 2014 йилдан бери “қалдирғочлар”га устозлик қилиб келаётган Сергей Лушчан сўнгги вақтлардаги жамоанинг қониқарсиз натижалари сабаб ўз хоҳишига кўра, бўшаш аризасини ёзган.\nУнинг ўрнини эндиликда 2010-2014 йилларда ушбу клубни бошқарган Ўзбекистон миллий терма жамоаси собиқ бош мураббийи Миржалол Қосимов эгаллади ва таништирув маросими ўтказилди.\n– “Бунёдкор” жамоаси менга бегона эмас. Шу ўринда Сергей Лушчанга ҳам миннатдорлик билдириб қоламан. Бу футбол, унда ҳар нарса бўлиши мумкин. Бу одатий ҳол. Олдимизда ҳал қилиниши керак бўлган бўлган бир қанча муаммолар бор. Биринчи вазифамиз мухлисларни стадионга қайтариш. Ўйинчилар улар учун футбол ўйнайдилар. Уларсиз бунинг қизиғи йўқ. Йўқотилган нарсалар йўқотилиб бўлинди. Энди мавжуд имкониятлардан унумли фойдаланиш керак, – дейди Миржалол Қосимов.\n– Биринчи давра тугагандан сўнг селекция ишларини олиб борамиз. Ўшанда клубга янгиликлар олиб киришимиз мумкин. Унгача бирор ўзгартириш киритишнинг иложи йўқ. Хато ҳаммада бўлади. Булардан тўғри хулоса чиқариб, жамоанинг олдинги ҳолатини тиклашга ҳаракат қиламиз.\nЭслатиб ўтамиз, эртага “Бунёдкор” жамоаси ОЧЛ-2017 гуруҳ босқичи сўнгги 6-турида БААнинг “Ал Айн” билан бўладиган ўйинида иштирок этиш учун жўнаб кетади. Ўйин 8 май куни бўлиб ўтади. Бироқ ҳужжатларни расмийлаштиришга улгурилмагани учун бу баҳсда “қалдирғочлар”га Виктор Карпенко мураббийлик қилади.\n“Бунёдкор” Миржалол Қосимов бошчилигидаги илк баҳсни Олий Лига 10-турида сафарда “Шўртан”га қарши ўтказади. Унга жамоанинг мураббийлар штабида Александр Волков ва Шуҳрат Мақсудов ёрдам беради.


Ёши 102 га кирган “Ўзбекистон овози” газетаси адади 2 минг нусхага ҳам етмаётган, “Тошкент оқшоми” газетаси нашри тўхтаб қолган, бошқа газеталар ҳам зўрға кун кўраётган бир пайтда ҳукумат бир қатор газеталарни хусусий қўлларга ўтказиш жараёнини бошлади.\nЎзбекистон Республикаси президенти 27 октябрда имзолаган фармонга биноан давлатга қарашли 109 та газета, журнал ва нашриётлар хусусий секторга сотилиши лозим.\nФармон имзоланганидан буён қарийб бир ой ўтган бўлса ҳам, сотувга қўйиладиган газеталар рўйхати расман эълон қилинганига доир маълумот йўқ.\nОзодликка маълум бўлишича, мамлакат бўйлаб 60 та газета хусусийлаштириладиган бўлиб, улар орасида бир қатор вилоят ва шаҳар ҳокимликларининг совет давридан қолган "ҳақиқат"лари - расмий нашрлари бор.\nПрезидентнинг 27 октябрдаги фармонига биноан 274 та йирик корхона ва хўжалик бирлашмаларининг давлатга қарашли акция пакетлари хусусийлаштирилади. Фармонга бу корхоналар рўйхати илова қилинган.\nПрезидент фармонига хусусийлаштириладиган газета, журнал ва нашриётлар рўйхати илова қилинмаган.\nФармонда сотувга қўйиладиган газета, журнал ва нашриётлар рўйхати Давлат мулкини сотишда тендер савдоларини ўтказиш бўйича давлат комиссияси раиси томонидан тасдиқланиши айтилади.\nФармон имзоланганидан буён қарийб бир ой ўтган бўлса ҳам давлат комиссияси рўйхатни тасдиқлагани тўғрисида маълумот пайдо бўлмади. Давлат комиссиясининг ўзидан сўраш - имконсиз.\nАхборот ва оммавий коммуникациялар агентлиги (АОКА) матбуот хизматининг ўзини таништиришни истамаган ходими ҳам, шу идора Хорижий ОА воситалари билан ҳамкорлик қилиш бўлими мудири Мунира Маматказина ҳам газеталар хусусийлаштрилаётганидан бехабар эканликларини билдиришдан нарига ўта олмади. Бу икки ходим билан мулоқотдан уларнинг президент фармонидан ҳам хабарсиз эканлиги англашилди.\nГазеталар хусусийлаштирилиши мавзуи маҳаллий матбуотда ҳам тилга олинмаяпти.\n“Давлат активлари агентлигидан келиб кадастримизни олишди, бухгалтериямиздан балансимизни, ҳамма ҳужжатларимизни олишди. Шу кунда газета мулкини қайта баҳолашаяпти. Эски стол стулу, эски машиналаргача баҳолашаяпти. Ҳокимимиз (вилоят ҳокими - таҳр.) шу кунда газетани ҳокимият тасарруфида олиб қолишга уриняпти”.\nБу гапни Озодликка 25 ноябрь куни вилоят газеталаридан бири бош муҳаррири исми ҳам, газетаси номи ҳам айтилмаслик шарти билан айтди. Бош муҳаррир ўзига ўхшаб хусусийлаштириш ташвишини бошидан кечираётган бошқа вилоятлардаги ҳамкасблари билан мулоқотда бўлиб турганини билдирди. Унинг айтишича, баъзи вилоятлар ҳокимлари газетани сақлаб қолиш йўлларини қидирмоқда.\n“Масалан, фармон чиққанидан буён баъзи газеталар МЧЖга айлантирилди ва жамоага сотиб олиш таклиф қилинди. Лекин камбағал журналистлар битига сотиб оладими?!”, - деди бош муҳаррир.\n"109" қаердан пайдо бўлди?\nПрезидент фармонида 109 та газета, нашриёт ва журнал хусусийлаштирилиши айтилган. Бироқ рўйхат ҳанузгача йўқ. Бас, рўйхат ҳали тузилмаган экан, “109” деган рақам қаердан пайдо бўлди?\nБу савол жавоби бош муҳаррирнинг мана бу гапидан сизиб чиқади:\n“Аввало, нима учун бу қадар кенг қамровли хусусийлаштириш бошланди, деган саволга ўзим ҳукумат мулозимларидан эшитган изоҳни айтай: биринчи мақсад, давлат активларини хусусийлаштириш билан бюджетни тўлдириш, иккинчидан, халқаро молия ташкилотлари шуни талаб қилаётгани айтилди. 2017 йили АОКАнинг ўша пайтдаги раҳбари таклифи билан кўплаб газеталар, шу жумладан, бизнинг газета ҳам ДУК (Давлат унитар корхонаси - таҳр.) мақомига ўтказилган. Яъни биз “давлат активимиз”. Демак, хусусийлаштирилишимиз керак”.\nБош муҳаррирнинг айтишича, ДУК мақомида бўлган газеталар ҳаммаси бўлиб 60 та.\nОзодликка ўша 60 та газетадан камида 6 таси номи маълум. Бироқ баъзилари билан боғлана олмаганимиз, боғланганларимиз эса, ҳокимидан гап тегиб қолишидан қўрқиб, номини аташга рухсат бермагани учун газеталар номи очиқланмаяпти.\nЗўрға кун кўраётган газеталар\n“XXI аср” газетаси бош муҳаррири Норқобил Жалиловнинг айтишича, шу кунда ўзбек босма матбуоти оғир кунларни бошдан кечирмоқда.\n“Адади 100 талик газеталар бор. Ҳатто 21 нусхагина босиладиган газета бор битта туманда. Вилоят миқёсида 500 донадан ошмайдиган газеталар бор”.\n“XXI аср” газетаси, бош муҳаррири Норқобил Жалиловнинг айтишича, ҳафтада бир марта, қарийб 3000 нусхада босилмоқда.\nЎзМТРК журналисти, матбуот шарҳловчиси (исми айтилмаслигини сўради) баъзи “катта газета”ларнинг тиражига оид маълумотлар билан ўртоқлашди.\n"Янги Ўзбекистон" - 42 минг 35та; "Халқ сўзи" 30 минг 509та; (Бу икки газета ҳафтада 5 кун чиқади)\nҲафтада уч марта чиқадиган "Ишонч" газетасининг бир сони адади 27 минг774та.\nҲафтада битта сони дунё юзини кўрадиган "Ҳуррият" газетасининг тиражи 4 минг 4та, "Миллий тикланиш"ники 2 минг 844та, "Ўзбекистон овози" 1 минг 748тагина.\nАйни пайтда тўхтаб қолган газеталар ҳам бор: “Тошкент оқшоми” газетасининг сўнгги сони чиққанига 7 ойдан ошди.Газета сайтида қоғоз вариантнинг тўхтатилиши COVID-19 карантини билан изоҳланган.\nАйни пайтда Озодликка ҳозирча давлат тасарруфида қолаётган расмий, идоравий нашрларга мажбурий обуна давом этаётгани ҳақида хабарлар келмоқда.\nЖумладан, фарғоналик ўқитувчи Халқ таълими вазирининг мажбурий обунани тақиқловчи қатъий буйруғига қарамасдан, мактаб директори ўқитувчиларни мажбурий обунага ундаётганини ёзган.\nШу йилнинг 30 сентябрь куни Тошкентда Ўқитувчилар ва мураббийлар куни муносабати билан ўтган йиғилишда президент Мирзиёев «мажбурий обуна» баҳонасида "ихтиёрий обуна ҳам йўқ қилингани"ни айтган эди.\n"Афсуски, биз кейинги йилларда «мажбурий обуна» баҳонасида ихтиёрий обунани ҳам йўқ қилдик. Бунинг натижасида мактаб ва олийгоҳларнинг ўқитувчи ва домлалари ўзлари учун зарур бўлган газета ва журналлардан ажралиб қолди. Шундай аянчли ҳолга келдикки, ҳатто айрим раҳбарлар газета ўқимаслиги билан мақтанадиган бўлдилар", деб айтган Мирзиёев.\nАйни чиқишида президент босма матбуот нашрлари фаолиятини қўллаб-қувватлашга ваъда берган эди.\nЖурналистларнинг ҳуқуқ ва бурчлари муҳокама қилинадиган махсус сайт очилади


Она ва оналик рўйи заминимиз тимсоли. Сайёрамиз қиёфасида Яратган оналар сиймосига ҳайкал қўйган бўлса, ажаб эмас. Кўз олдингда ушбу таърифга мос ҳаётий қаҳрамонлар гавдаланади.\nКечагидек эсимда, онам қўлимдан етаклаб мактабга олиб борди. Сочимнинг турмаги ёқмай, мактаб остонасига қадар инжиқлик қилдим. Ўқитувчим: “Вой, мана бу қизнинг сочи бунча чиройли”, дея худди инжиқлигимдан хижолат тортаётган онамнинг аҳволини билгандек илтифот билан жажжи қўлларимдан тутди. Мактаб остонасини илк бор ҳатлатган бу устозимнинг исм-шарифи Маърифат Файзиева эди. Устоздан ўқувчи қалби, истагини ҳис этишни ўргандим (бироқ бунинг учун ҳали ўн тўрт йил бор эди).\nМаърифат опа Файзиева мактабимизнинг математика фани ўқитувчиси эди. Устозга илк кунлардаёқ қўйган меҳрим математикага қизиқишимни оширди. Ўқитувчилик касбини танлашимнинг сабаби ҳам шу, десам, адашмайман.\n1995 йили Навоий давлат педагогика институтининг математика ва информатика факультетини тамомлаб, ўзим таҳсил олган Кармана туманидаги 1-умумий ўрта таълим мактабига қайтдим. Илк дарсга киришим, ҳаяжон босди. Маърифат опа синфга бошлади. Ўқувчиларга таништиргач, “бошла” дегандек бош ирғаб, орқа парталардан бирига ўтирди. Ҳаяжоним икки ҳисса ортиб, қачон танаффус бўларкан, дея тез-тез соатимга қарайман. Устоздан олган илк ўгитим ўшанда вақт масаласида бўлган эди.\nУстознинг самимийлиги, меҳнатсеварлиги, бағрикенглик, ўзига талабчанлиги ҳамкасбларга ҳурмати, айниқса, ўз ютуқларини бутун жамоа номи билан боғлаши бизга намуна эди.\n— Иморатдаги битта қийшиқ ғишт ҳам бориб-бориб унинг ҳуснини бузади, — дердилар устоз. — Ҳар бир муаллим ўз касбининг фидойиси бўлмаса, ўқувчи таълим-тарбиясида бу ҳам, албатта, ўз аксини топади.\nМаърифат опа мактабимизнинг тажрибали ўқитувчисигина эмас, маҳалламиздаги намунали оилалардан бирининг бекаси ҳам эди. Умр йўлдоши билан тўрт фарзандни ўстириб, барчасини олий маълумотли, уйли-жойли қилди. Ёш келинлик чоғларимизда олган панду насиҳат, маслаҳатлар наинки мен, балки кўплаб ёш муаллимлар учун ҳам ҳаёт мактаби бўлиб асқатди.\n— Қизим, — дерди эрталаб ҳорғинлигимизни кўрса, — сенинг кайфиятинг мактаб учун ҳар доим бир хил — кўтаринки бўлиши лозим. Акс ҳолда, сабоқларинг зое кетади.\nКасбу ҳунарни инсон умрига мазмун бахш этувчи тақдир маржонидаги бебаҳо дурга қиёслайдилар. Бу ўхшатишни ўқитувчи Маърифат Файзиева фаолиятига таққосласак, исми касбига мос устознинг ўттиз бир йиллик заҳмати, бир неча авлодлар тақдирида бу ташбеҳ янада залворли кўринади.\nОнамдек азиз устозим, ҳамиша омон бўлинг!\nКармана иқтисодиёт касб-ҳунар коллежи ўқитувчиси.\nМазкур рукндаги бошқа мақолалар: « Такехико Накао: Ҳаракатлар стратегияси — Ўзбекистон тараққиётининг янги босқичи\tВатанни севишни ўргатганингиз учун раҳмат »


Манзилингиз:Муслимаат»Илм ва амал»Рўза»Рамазон тайёргарлиги учун баъзи маслаҳатлар\n0 22 902\nИслом ва бошқа динларда рўза, Яратганга ибодатларнинг энг муҳими бўлиш билан бирга, инсон саломатлиги учун ҳам жуда фойдали ҳисобланади. Бир ойлик рўза тутиш жараёнида инсон организмида моддалар алмашинуви тизими дам олади.\nЭнергия ҳосил қилиш учун организмдаги тўпланиб қолган ёғлар ишга тушади. Шу билан бирга, биз кунлик егулигимизни қадрига етишни ва очликка сабр қилишни ўрганамиз. Ҳаттоки кўпчиликка рўзадан кейин овқатларнинг таъми ҳам бошқача – мазали туюлади. Рўза ― бу Роббимизнинг бизга туҳфаси ва биз бу жараёнга алоҳида аҳамият билан қарашимиз лозим бўлади. Рамазонда соғлом турмуш тарзига эришиш учун бироз тайёргарлик ҳам керак бўлади. Келаётган ой учун аввалдан тахминий «меню» тузиб, керакли нарсаларни сотиб олишни бошлаш керак. Шунда сиз Рамазоннинг бошиданоқ ўзингиз истаган таомни сизга қулай шароитлар билан тайёрлашингиз мумкин бўлади. Бундан ташқари, олдиндан менюни тайёрлаш сизнинг вақтингиз ва кучингизни тежайди. Ҳозирданоқ кофе, газланган ичимликлар, умуман, таркибида кофеин мавжуд ичимликларни камайтириш мақсадга мувофиқ. Шунда Рамазонгача секин-секин бунга ўрганасиз. Шу билан бирга, организмда намликни сақлаб туриш учун 8-10 стакангача сув ичишингиз мумкин.\nРамазон – озиш фурсати эмас. Бу – сокинлик, хотиржамлик ойи. Агар ўтган йили соғлигингиз билан муаммолар бўлган бўлса, албатта, шифокорга бориб, олдиндан овқатланиш тарзини қандай ташкил қилиш борасида маслаҳатлашинг.\nНамоз ва бошқа ибодатларингизни қолдирманг. Уйқу, машғулотлар, иш вақтларининг ҳам тартибли бўлишига аҳамият беринг. Гимнастика ҳам жуда яхши фойда беради. Агар сиз барча фаолиятларингизни тартибга сола олсангиз, Рамазон ойи давомида тетик ва бардам бўласиз.\nРамазон ойида овқатланиш тартибида қуйидагиларга аҳамият беринг:\n• Мева ва сабзавотлардан имкон қадар кўп фойдаланинг, ҳамиша дастурхонингизда бўлсин.\n• Саҳарлик пайтида жудаям шошилиб овқатланишдан сақланинг.\n• Кундузи чанқамаслик ва бош оғриғидан қочиш учун кўпроқ суюқлик (масалан, янги мева шарбатлари) кўпроқ ичинг (ўртача 2 л).\n• Чой, кофе, кола кабиларни 2 стакандан ортиқ ичманг. Улар уйқуни қочириш билан бирга, организмдан суюқлик кетиб қолишига сабаб бўлади, бу эса дармонсизликка олиб келади.\n• Бадантарбия қилинг. Фаол қон алмашинувини таъминлаш муҳим аҳамиятга эга. Эрталабки ва кечки сайр ҳам жуда фойдали.\n• Ухлаш тартибингизга эътибор қилинг. Бу кун давомида ўзингизни яхши ҳис қилишга ёрдам беради, айниқса, ишлайдиган ва ўқийдиганлар учун бу жуда аҳамиятли. Кам ухлаш асабийлик, бош оғриғи ва овқат ҳазм қилиш билан боғлиқ муаммоларни келтириб чиқариши мумкин.\nТушдан сўнг бироз ухлаб олиш ҳам фойдали. Бу сизни тетиклаштиради ва ифтор вақтигача куч бағишлайди.\n• Саҳарлик. Албатта, қуёш чиқишидан олдин саҳарлик қилинг. Уйқу бузилиши туфайли саҳарликдан воз кечманг. Шунингдек, бу нонушта қувват манбаи бўлишига ҳам эътибор беринг.


ЮКСАК ЭҲТИРОМ, ЭЪТИБОР ВА ЭЪТИРОФ РАМЗИ – oliymahad.uz\nБугунги кун давр талаби барча соҳалар каби диний соҳа вакиллари олдига ҳам бир қатор муҳим вазифа ва талабларни қўймоқда. Юртимизда сўнги йилларда ислом дини равнақи йўлида улкан ишларни амалга оширилмоқда, миллий-диний қадриятларимизга янада эътибор қаратилиб, буюк аждодларимизнинг бой илмий-маърифий асарларини ўрганиш мақсадида кенг имкониятлар яратилиб берилмоқда.\nЮртимиз ёшларимиз замон талабига жавоб берадиган диний ва дунёвий таълим олишлари учун юртимиздаги диний таълим тизими жадал ривожланиб, мутлақ янги босқичга кўтарилди. Ушбу тизим нафақат қўшни мамлакатлар, балки, кўпгина хорижий давлатлар учун ҳам ўзига хос тажриба намунасига айланди. Жумладан, Ўзбекистонда ягона бўлиб турган Тошкент ислом институт сафига яна иккита олий диний таълим муассасаси Мир Араб олий мадрасаси ва Ҳадис илми мактаби ташкил этилиши қувончимизга қувонч қўшди.\nЮқоридаги ислоҳотларга ҳамоҳанг 6 январь куни Ўзбекистон Республикаси Президенти Шавкат Мирзиёев жаноблари Ўзбекистон мусулмонлари идораси раиси, муфтий Усмонхон Алимовнинг 70 йиллик таваллуд айёми билан самимий табриклаб, муфтий ҳазратларининг мамлакатимизда Ислом маданияти ва илм-фанини ривожлантириш, муқаддас динимизнинг инсонпарварлик моҳияти ва эзгу ғояларини, улуғ аллома ва мутафаккирларимизнинг бебаҳо илмий меросини тадқиқ этиш ва халқаро миқёсда кенг тарғиб қилиш ишларига қўшган муносиб ҳиссаси, жамиятда ижтимоий-маънавий муҳит барқарорлигини таъминлаш, миллатлараро тотувлик ва ҳамжиҳатликни мустаҳкамлаш борасидаги катта хизматлари, диний ва дунёвий билимларни пухта эгаллаган етук мутахассисларни тайёрлаш, ёш авлодни она Ватанга муҳаббат, бағрикенглик ва миллий қадриятларимизга ҳурмат руҳида тарбиялаш йўлидаги ибратли фаолиятининг юксак эътирофи рамзи сифатида унга “Эл-юрт ҳурмати” орденини билан тақдирладилар.\nТаъкидлаш жоизки, давлатимиз раҳбари томонидан топширилган ушбу мукофот нафақат муфтий ҳазратларига берилган мукофот балки бу ҳалқимизга ислом маърифатини етказишда хизмат қилиб турган диний соҳа вакилларига кўрсатилаётган улкан эътибори ва эҳтироми деб тушунишимиз лозим.\nЭътиборли жиҳати, Президентимиз томонидан бу йилги дастлабки давлат мукофоти динимиз фидойисига топширилди. Ушбу эътироф сўнги уч йил давомида ислом динига, диний соҳа вакилларига қаратилаётган улкан эътиборнинг энг юксак чўққиси бўлди десак, муболаға қилмаган бўламиз.\n1141600cookie-checkЮКСАК ЭҲТИРОМ, ЭЪТИБОР ВА ЭЪТИРОФ РАМЗИno\nОлдингиҚорилар устози Шайх Айман Рушдий СувайдКейингиВатан ҳимояси муқаддас бурч


Ўзбекистон Президентининг Қирғизистонга ташрифи давом этмоқда | Коммерсант.Уз\n19 март, душанба\nЎзбекистон Республикаси Президенти Шавкат Мирзиёев Қирғизистон Республикаси Президенти Алмазбек Атамбоевнинг таклифига биноан 5 сентябрь куни давлат ташрифи билан ушбу мамлакатга келди.\n349 марта кўрилган 06.09.2017 Ўзбекистон янгиликлариЯнгиликлар\nХалқларимиз азалдан бир дарёнинг икки қирғоғида, яқин қўшни сифатида яшаб келган. Тарихимиз умумий, маданий ва диний қадриятларимиз муштарак, анъана ва урф-одатларимиз ўхшаш. Машҳур адиб Чингиз Айтматов айтганидек, “Халқларимизнинг қони бир, тили бир”.\nҚисқа вақт ичида ҳудудларимиз ўртасидаги алоқалар мустаҳкамланди. Қирғизистоннинг Боткент, Жалолобод, Ўш вилоятлари вакилларининг Андижон шаҳрига, Ўзбекистон делегациясининг Ўш шаҳрига ташрифи амалий натижалар тасдиғидир.\nЎзбекистон Республикаси Президенти Шавкат Мирзиёевнинг Қирғизистон Республикасига давлат ташрифи давом этмоқда.\nҚирғизистон Президенти Тошкентга келади. 191 12.12.2017\nСооронбай Жеенбеков 13-14 декабрь кунлари расмий ташриф билан Ўзбекистонга келади....\nUzairways ва Сеулдаги Инҳа коллежи Тошкентда авиамутахассисларни тайёрлайди. 253 28.11.2017\nСамолётларга техник хизмат кўрсатиш ва ҳаво кемаси бортида сервис бўйича мутахассисларни тайёрлаш уч...\nШавкат Мирзиёев Қирғизистоннинг олий давлат мукофоти билан тақдирланди. 279 22.11.2017\nҚирғизистон Республикаси Президенти Алмазбек Атамбаев Қирғизистоннинг олий давлат мукофотлари билан ...\nКейинги йил Қирғизистон Ўзбекистонга $13,2 млнлик электр энергиясини етказиб беради. 249 17.10.2017\nШартномага кўра, қўшни мамлакатдан 550 млн кВт.с. ҳажмдаги электр энергияси харид қилинади....\nШавкат Мирзиёев Қирғизистоннинг сайланган Прeзидeнтини табриклади. 318 17.10.2017\nПрезидент Шавкат Мирзиёев Сооранбай Жеэнбековни олий давлат лавозими – Қирғизистон Республикаси През...\nЎзбек-қирғиз чегарасининг энг кўп тортишувларга сабаб бўлган объектлари номи эълон қилинди. 335 11.10.2017\nЎзбекистон ва Қирғизистонга давлат чегарасининг 23 та участкасини мувофиқлаштириш қолди....\nБизнеснинг ички томони: Ўзбекистон кино саноати қандай яшамоқда? 323 26.02.2018\nРежиссёр Бекзод Жониев Kommersantга бир кунли суратга олиш қанчага тушиши, кинодан қанча пул ишл...\n“Компаниянгни инвесторга бепардоз кўрсатма” ёки инвесторни жалб қилиш йўллари 310 20.02.2018\nЭксперт Дониёр Исломов компаниянинг инвестицион жозибадор бўлишига қандай омиллар таъсир кўрсати...\nҚҚСнинг нимаси ёмон ва нега уни ўзгартириш лозим? 295 05.03.2018\nМустақил солиқ маслаҳатчиси ҚҚС иқтисодиётга қандай таъсир кўрсатиши ва уни қандай ўзгартириш ке...\nХорижникидан қолишмайдиган кир ювиш кукуни чиқара оламизми? 266 13.03.2018\nЎзбекистонда кир ювиш кукуни ва бошқа маиший кимё воситаларини ишлаб чиқариш учун барча нарса ма...\nВячеслав Кан: Ўзбекистон минтақадаги энг ривожланган мамлакат бўла олади 242 01.03.2018\nЭнг машҳур бизнесменлардан бирининг “Torg.uz” тақдири, ўзининг янги лойиҳаси, таълим, сиёсат ва ...\nNestlé Uzbekistan қандай ишлайди: юксак вазифалар ва ривожланиш дастури 187 10.03.2018\nKommersant.uz халқаро компания фаолиятининг нозик жиҳатлари, менежмент сирлари, ўсиш истиқболлар...\n30.12.2017 15:47 Инновациялар вазирлиги ходимларни рағбатлантиришнинг инновацион йўлини танлади\n30.12.2017 09:11 Uzairways ва “Ўзбекистон темир йўллари” маҳаллий йўналишларга чегирмалар эълон қилади\n«Компанияларда инновацион ғояларни жамлашнинг уч шарти»\n2018 йил “Фаол тадбиркорлик, инновацион ғоялар ва технологияларни қўллаб-қувватлаш йили” деб эълон қилинди.\nБарча ҳуқуқлар ҳимояланган © kommersant.uz, 2009—2017


Бу ҳақда Тошкент шаҳар ИИББ хабар беради. Мазкур чора-тадбирлар Президентнинг «Давлат хизматлари кўрсатиш миллий тизимини янада комплекс ривожлантириш чоралари ҳақида»ги қарори (15.02.2019 йилдаги ПҚ–4193-сон) асосида амалга оширилди.\nЭндиликда жисмоний ва юридик шахслар кўпгина хизматларни, шу жумладан, ҳайдовчилик гувоҳномасини алмаштиришни экстерриториал тамойил асосида олишлари мумкин.\nМаълумот учун! Пойтахтда 11 марказдан 7 таси ҳайдовчилик гувоҳномасини алмаштириш учун зарур асбоб-ускуналар билан жиҳозланган.\nҲайдовчилик гувоҳномасини алмаштириш нархи ЭКИҲнинг 70 фоизини ташкил этади. Давлат хизматлари марказларининг иш тартиби душанбадан жумагача соат 9.00 дан соат 18.00 гача, тушликсиз йўлга қўйилган. Шанба ва якшанба – дам олиш кунлари.\nИИББда таъкидлаб ўтилганидек, ҳайдовчилик гувоҳномасини алмаштиришга талабнома бериш учун Давлат хизматлари марказларига келиш шарт эмас.\nҲайдовчилик гувоҳномасини алмаштиришга ҳужжатларни Ягона интерактив давлат хизматлари портали (ЯИДХП) орқали онлайн тарзда бериш ҳам мумкин.


Ўзбекистон ва Беларусь ишбилармонлари минтақалараро ҳамкорликни (...)\nЎзбекистон ва Беларусь ишбилармонлари минтақалараро ҳамкорликни фаоллаштирмоқда\nЎзбекистон Савдо-саноат палатасининг Фарғона ҳудудий бошқармаси Фарғона вилояти ҳокимлиги билан биргаликда Беларуснинг Гомел вилояти ишбилармон доиралари билан икки мамлакат минтақалари ўртасидаги савдо-иқтисодий, инвестициявий ва минтақавий ҳамкорликни кенгайтириш масалаларини муҳокама қилиш учун онлайн музокаралар ўтказди, деб хабар бермоқда “Дунё” АА мухбири, Савдо-саноат палатаси матбуот хизмати маълумотига асосланиб.\nМузокарада икки мамлакат ўртасида савдо-иқтисодий, илмий-техникавий ва гуманитар соҳалардаги ҳамкорлик тўғрисидаги Битим бандларидан бири бўлган Беларусда "Савдо уйи" очилиши ҳақида сўз юритилди.\n"Fergana Fruits" масъулияти чекланган жамияти (Учкўприк тумани) билан «Сож» савдо уйи (Гомел вилояти) вакиллари Гомел вилоятига Ўзбекистон мева-сабзавот маҳсулотларини етказиб беришни муҳокама қилди.\nФарғона вилоятидаги мева ва сабзавотларнинг энг йирик экспортчиларидан бири бўлган «Uz-Segang» МЧЖ қўшма корхонаси вакиллари ҳамкорликни йўлга қўйиш бўйича ўз таклифларини тақдим этди. Қўшма корхона бугунги кунда Беларуснинг йирик чакана савдо тармоқлари билан фаол ҳамкорлик алоқаларига эга. "Европа Торг", "Санта Ритейл" ва «БелВиллесден» компаниялари шулар жумласидан.\nТадбир давомида «Гомельоблпром» давлат муассасаси вакиллари «A.Akbarali» корхонаси (Фарғона вилояти) билан ҳамкорлик ўрнатишга ва пахта ипларини импорт қилишга қизиқиш билдирди.\nТаъкидлаш жоиз, “A.Akbarali” масъулияти чекланган жамияти “8 Март-Гомель” Савдо уйи каби Беларусь тўқимачилик компаниялари билан яқин ҳамкорлик тажрибасига эга.\nУчрашув якунида иштирокчилар икки минтақа ўртасидаги ишбилармонлик алоқаларини ривожлантириш масалаларини батафсил муҳокама қилишга тайёр эканликларини тасдиқлашди.


Йирик солиқ тўловчилардан октябрь ойидан бошлаб электрон ҳисобварақ-фактураларни расмийлаштиришни сўрашди | BUXGALTER.UZ\nЙирик солиқ тўловчилардан октябрь ойидан бошлаб электрон ҳисобварақ-фактураларни расмийлаштиришни сўрашди\nЙирик солиқ тўловчилар бўйича ҳудудлараро Давлат солиқ инспекцияси ўз ҳисобдорларига жорий йилнинг 1 октябридан бошлаб электрон ҳисобварақ-фактурага ўтишни қатъий сўраб хат юборди.\n2020 йил 1 январдан бошлаб барча солиқ тўловчиларнинг бир йўла ЭҲФга ўтиши жуда қийин кечишини барчамиз тушунамиз. Афтидан, шунинг учун солиқ органлари томонидан шу каби босқичма-босқич ўтиш ташкил этилмоқда.\nХусусан, 1 октябрдан бошлаб барча йирик солиқ тўловчилар Ҳудудлараро ДСИ илтимосига кўра ўз товарлари, ишлари (хизматлари)ни электрон ҳисобварақ-фактуралар ёрдамида реализация қилишлари керак эди.\nЭслатиб ўтамиз, йирик солиқ тўловчилар - солиқ солиш тартибини танлаш ёки ўзгартириш ҳуқуқини назарда тутмайдиган белгиланган мезонлардан келиб чиққан ҳолда, солиқ маъмуриятчилигига мансуб бўладиган айрим тоифадаги юридик шахслардир .\nҚуйидагилар йирик солиқ тўловчилар деб эътироф этилади :\nакциз солиғига тортиладиган товарларни ишлаб чиқарувчи корхоналар;\nтижорат банклари ҳамда уларнинг филиаллари, товар-хом ашё, фонд ва валюта биржалари;\n“Навоий КМК” ДК, “Олмалиқ КМК” АЖ ҳамда уларнинг таркибига кирувчи ташкилотлар;\nмаҳсулот тақсимотига оид битим бўйича ишларни бажаришда иштирок этаётган ташкилотлар;\nўтган календарь йил якуни бўйича маҳсулот (товар, иш ва хизмат)ларни сотишдан олинган соф тушуми 100 млрд сўмдан юқори бўлган юридик шахслар. Илгари йирик солиқ тўловчилар тоифасига киритилган, бироқ навбатдаги календарь йил якуни билан мазкур мезонларга жавоб бермаган солиқ тўловчилар, навбатдаги 3 йил мобайнида бу мақомни сақлаб қолади.\nБир томондан бундай ташкилотлар қаршилик кўрсатишлари ва “25.06.2019 йилдаги 522-сон ВМҚда йирик солиқ тўловчилар учун бундай тарзда ўтиш тартибга солинмаган ва ҳоказо” дейишлари мумкин... Бошқа томондан - ЭҲФга қанчалик тез ўтсак, ўтишнинг энг охирги санаси - 2020 йилнинг 1 январини кутиб ўтирмай, шунчалик тез мослашишимиз ва ЭҲФ тизимининг барча ноаниқликларини бартараф этишимиз мумкин.\nЮзага келган вазиятда савол туғилади: солиқ органлари ЭҲФга ўтишнинг йўл харитасини ишлаб чиқишадими? Солиқ тўловчилар томонидан тушунмовчиликлар юзага келмаслиги учун муайян саналари белгиланган - норматив ҳужжат билан тартибга солинган босқичма-босқич жадвални-чи?\nbuxgalter.uz портали ушбу савол билан солиқ органларига мурожаат этди. Жавоби албатта порталда эълон қилинади.\nЙирик солиқ тўловчилар бўйича ҳудудлараро ДСИ ўз ишини бошлади\nДСҚ Ўзбекистоннинг йирик солиқ тўловчилари рўйхатини эълон қилди\nНега бухгалтерлар электрон ҳисобварақ-фактурага ўтишга шошилмаяптилар